Tips Puasa Ramadhan: 7 Cara Kekal Bertenaga di Bulan Puasa Ini

Berpuasa di
bulan Ramadhan
 merupakan salah satu proses detoksifikasi atau pembuangan zat-zat beracun dari tubuh badan secara semulajadi. Namun begitu, bukan namanya berpuasa jika anda tidak alami masalah keletihan, rasa lesu, lapar dan dahaga. Oleh sebab itu, penting untuk anda tahu tips puasa Ramadhan supaya anda kekal cergas dan sihat sepanjang bulan Ramadhan ini.

Table of Contents

Toggle

Tips Ramadhan: Tips Berpuasa di Bulan Ramadhan untuk Kekal Cergas, Bertenaga
1. Jangan Lupa Bersahur
2. Minum Air yang Mencukupi
3. Cara Menghilangkan Dahaga di Bulan Puasa: Kurangkan Pengambilan Kafein
4. Jangan Makan Berlebihan
5. Elakkan Makanan Berminyak, Kurangkan Gula dan Garam
6. Lakukan Senaman Ringkas
7. Tips Ramadhan: Dapatkan Rehat dan Tidur yang Cukup
Makan Makanan yang Memberi Tenaga, Hilangkan Rasa Letih dan Lesu Semasa Berpuasa

Tips Ramadhan: Tips Berpuasa di Bulan Ramadhan untuk Kekal Cergas, Bertenaga

Pasti anda ingin kekal aktif dan cergas sepanjang bulan Ramadhan, bukan? Badan yang sihat dan cergas semasa berpuasa dapat membantu anda menumpukan perhatian semasa bekerja atau belajar dan melakukan aktiviti-aktiviti seperti biasa di bulan Ramadan.

Berikut beberapa tips berpuasa di bulan Ramadhan yang boleh anda praktikkan sepanjang bulan Ramadan agar tubuh kekal sihat semasa berpuasa:

1. Jangan Lupa Bersahur

Ramai yang ambil mudah dengan amalan bersahur – biasanya disebabkan malas bangun awal, tiada selera makan atau yakin boleh berpuasa tanpa bersahur.

Amalan bersahur sangat penting dalam rutin berpuasa. Ia dapat membekalkan tenaga bagi membolehkan anda melakukan rutin harian dengan produktif seperti biasa tanpa berasa letih atau lesu.

Makan
makanan tinggi protein
 dan amalkan diet seimbang supaya boleh memberikan lebih tenaga atau sebiji kurma dan segelas susu segar sudah memadai.

2. Minum Air yang Mencukupi

Walaupun berpuasa, ia tidak bermakna anda harus mengurangkan jumlah air yang diminum pada setiap hari. Penting untuk anda minum air yang secukupnya pada bulan puasa ini untuk kekal terhidrasi. Minum sekurang-kurangnya lapan hingga 12 gelas sehari.

Cara Minum Air Semasa Bulan Puasa

Bagaimana cara minum air yang cukup pada bulan puasa? Anda boleh ikuti tips tahan dahaga ketika puasa dengan minum air yang mencukupi seperti berikut:

1 gelas air selepas azan Maghrib;

1 gelas air selepas selesai solat Maghrib;

1 gelas air selepas makan berbuka;

1 gelas air selepas selesai solat Isyak;

1 gelas air selepas selesai solat Terawih;

1 gelas air sebelum tidur;

1 gelas air selepas bangun dari tidur;

1 gelas air selepas makan sahur.

3. Cara Menghilangkan Dahaga di Bulan Puasa: Kurangkan Pengambilan Kafein

Selain itu, elakkan pengambilan kafein seperti teh atau kopi semasa berpuasa. Ini kerana, kafein bersifat diuretik yang membuat anda kerap buang air kecil. Akibatnya, tubuh badan anda akan mengalami dehidrasi atau kehilangan air semasa berpuasa.

Tanda dehidrasi pada tubuh adalah seperti mulut kering, rasa terlalu haus atau dahaga, air kencing berwarna pekat, cepat letih dan mengantuk, kulit kering, pening kepala dan banyak lagi.

4. Jangan Makan Berlebihan

Anda biasanya mudah tergoda untuk makan secara berlebihan lebih-lebih dengan adanya pelbagai pilihan juadah istimewa yang dijual di bazar Ramadan. Pengambilan makanan di bulan puasa tidak sepatutnya berbeza daripada bulan-bulan yang lain.

Anda disarankan untuk makan secara sederhana dan pastikan makanan yang anda ambil terdiri daripada kumpulan-kumpulan makanan berikut:

Nasi, roti, bijirin dan hasil bijirin;

Buah-buahan dan sayur-sayuran;

Ikan, ayam, daging dan kekacang;

Susu dan produk tenusu;

Sedikit minyak, lemak, gula dan garam.

Pastikan juga anda makan makanan yang seimbang dan sihat untuk elakkan masalah kesihatan yang biasa berlaku di bulan puasa seperti sembelit, makanan tidak hadam, kembung perut dan sebagainya.

Selain itu, berikut merupakan beberapa tabiat makan yang perlu dielak di bulan puasa untuk membantu anda kekal bertenaga di bulan puasa:

Jangan makan berlebihan terutama sewaktu berbuka untuk mengelakkan kembung perut atau ketidakhadaman makanan;

Kurangkan pengambilan makanan bergoreng dan berlemak;

Kurangkan makanan tinggi gula;

Kurangkan pengambilan minuman berkafein seperti kopi, teh dan air berkarbonat. Minuman ini boleh menghalang penyerapan vitamin dan mineral penting yang diperlukan oleh badan;

Elakkan makanan yang diproses yang mengandungi pengawet, perisa dan pewarna tiruan. Makanan terproses biasanya mengandungi garam yang tinggi walaupun tidak terasa masin;

Kurangkan makanan yang terlalu berempah dan pedas.

5. Elakkan Makanan Berminyak, Kurangkan Gula dan Garam

Bulan Ramadhan boleh dikatakan satu peluang untuk mengurangkan berat badan bagi individu yang mengalami masalah berat badan berlebihan.

Jika anda ingin kurangkan berat badan, anda perlu kurangkan pengambilan makanan yang tinggi kandungan gula, garam, minyak serta lemak. Ini kerana, makanan-makanan ini mengandungi kadar kalori yang tinggi dan meningkatkan
risiko kenaikan kolesterol
 dalam tubuh.

Makan makanan yang tinggi garam, gula dan lemak ketika sahur secara berlebihan akan menyebabkan kenaikan paras insulin (
insulin spike
). Ia akan menyebabkan kesan ketara iaitu mudah berasa lapar dan haus dengan cepat meskipun baru beberapa jam mula berpuasa.

Hadkan juga pengambilan air manis seperti air sirap atau kordial. Lebihkan pengambilan air kosong atau jus buah-buahan tanpa gula tambahan. Susu rendah lemak juga merupakan pilihan minuman yang baik yang boleh dipertimbangkan.

Jika anda tidak dapat menahan diri daripada mengambil makanan berminyak dan manis ini, ambil dalam kuantiti yang sedikit.

6. Lakukan Senaman Ringkas

Berpuasa bukanlah alasan untuk anda tidak melakukan senaman. Semasa bersenam di bulan puasa, penting untuk anda melakukan senaman yang betul untuk memastikan anda tidak terlalu penat. Lakukan senaman ringan untuk beberapa hari pertama sehingga badan anda terbiasa dengan kadar tenaga baharu.

Jika anda tidak bersenam dan baru ingin mula
bersenam sepanjang bulan Ramadan
 ini, anda boleh mulakan dengan senaman ringan dan mudah. Lakukan senaman kardio keamatan rendah seperti jalan laju, berenang di kolam renang, atau menggunakan mesin senaman yang tidak membuatkan anda berpeluh dengan banyak.

Elakkan daripada memulakan rutin senaman baharu khususnya senaman yang menggunakan tenaga yang banyak. Apa yang penting, ikut kemampuan sendiri. Selain itu, bersenam pada masa yang betul sangat penting semasa bulan Ramadan. Anda boleh pertimbangkan aspek-aspek ini:

Bersenam Sebelum Sahur

Bangun sejam lebih awal untuk bersenam sebelum bersahur. Lakukan senaman berat kerana anda dapat mengembalikan tenaga anda dan paras air dalam badan semasa bersahur nanti.

Sebelum Berbuka

Jika anda biasa bersenam dengan perut kosong, anda boleh bersenam sebelum membuka puasa. Anda boleh mengembalikan tenaga anda selepas makan berbuka nanti.

Selepas Berbuka

Bersenam sebaik sahaja berbuka puasa dengan makanan yang ringan seperti kurma dan air. Elakkan daripada bersenam sebaik saja selepas makan kerana badan memerlukan masa untuk menghadam makanan.

Selepas Solat Terawih

Jika anda suka berjaga malam, anda boleh bersenam selepas solat tarawih. Kebanyakan senaman akan membuatkan jantung anda berdegup lebih kencang dan menyebabkan anda tidak mengantuk. Jadi, peruntukkan masa selama sejam (atau lebih) untuk berehat sebelum tidur.

7. Tips Ramadhan: Dapatkan Rehat dan Tidur yang Cukup

Selain itu, tips kekal bertenaga di bulan puasa yang boleh anda amalkan ialah mendapat rehat yang cukup. Rehat yang cukup biasanya sinonim dengan waktu tidur yang berkualiti. Semasa di bulan Ramadan, elakkan daripada melengah-lengahkan masa tidur bagi mendapat rehat yang cukup.

Tidur awal dan mencukupi amat penting untuk anda kekal bertenaga sepanjang hari. Ia dapat menjadikan tubuh badan lebih segar dan cergas. Jika anda tidur lambat, ada potensi untuk anda tidak bangun sahur sekali gus menyebabkan anda lesu dan letih sepanjang hari. Kurang tidur juga boleh menyebabkan anda hilang mood, mudah stress dan mudah marah.

Jika perlu, susun semula jadual tidur anda dan tidur seawal mungkin supaya anda mempunyai tenaga untuk bangun sahur dan melakukan aktiviti pada keesokkan harinya seperti biasa.

Makan Makanan yang Memberi Tenaga, Hilangkan Rasa Letih dan Lesu Semasa Berpuasa

Puasa bukanlah alasan untuk bermalas-malasan dan tidak produktif. Jika dilakukan berasaskan tips berpuasa yang betul, anda boleh kekal cergas dan bertenaga di bulan Ramadhan. Selain itu, jika anda ingin mendapatkan
insurans kesihatan untuk perlindungan diri dan keluarga
, layari laman web Qoala untuk info lanjut.

Qoala merupakan
platform insurans terbaik di Malaysia
 yang akan membantu membandingkan pelan
insurans perubatan
 berbeza. Ia bagi memastikan anda mendapatkan
pelan insurans kesihatan dan perubatan
 yang sesuai dengan keperluan anda.

Kongsi:


8 Punca Aircond Kereta Tak Sejuk, Tanda Kompressor Aircond Rosak

Malaysia terkenal dengan cuaca panasnya. Sebab itulah pentingnya mempunyai aircond dalam kereta yang berfungsi dengan baik. Bila aircond kereta tak sejuk, pemanduan jadi tak selesa. Aircond adalah salah satu elemen kereta yang penting bagi pemanduan yang selesa. Lebih-lebih lagi jika pemanduan itu adalah pemanduan yang jauh. Artikel Qoala hari ini akan menerangkan lebih lanjut mengapa aircond kereta anda boleh jadi tidak sejuk.

Aircond kereta tak sejuk akan menjadi satu masalah sekiranya anda tinggal di bandar yang panas, sesak dan jalan raya dipenuhi dengan asap ekzos kenderaan lain yang berada di sekeliling kereta anda. Ia akan menjadi lebih teruk jika kanak-kanak kecil menaiki kereta yang tidak mempunyai aircond yang berfungsi dengan baik. Ia boleh menyebabkan
strok haba
. Bayangkan sekiranya anda ingin keluar ke kampung pada waktu tengahari dan aircond kereta tak sejuk, ia boleh merosakkan mood dan juga menyebabkan ketidakselesaan.

Selain itu, sistem aircond dalam kereta turut merupakan sistem yang penting dan boleh memakan wang yang tinggi jika berlaku kerosakan yang teruk. Oleh itu, anda perlu kenali punca dan cara untuk mengelakkan aircond kereta daripada rosak.

Table of Contents

Toggle

Punca-punca Aircond Kereta Tak Sejuk
1. Kompressor rosak
2. Kekurangan bahan penyejuk
3. Filter dryer tersumbat
4. Cooling coil kotor
5. Expansion valve rosak
6. Kebocoran gas aircond kereta
7. Condenser fan rosak
8. Cabin air-filter lusuh
Cara Penjagaan Aircond Kereta Yang Baik
Bersihkan penapis udara
Buang objek asing
Hidupkan aircond kereta secara berkala
Periksa clutch magnet compressor
Periksa Fuse & Relay Compressor
Semak kuantiti gas
Semak pressure switch dan current supply
Buat pemeriksaan berkala
4 Tanda Compressor Aircond Kereta Rosak
Aircond Kereta Berbau Hapak?
Evaporator kotor
Penggunaan minyak wangi berlebihan
Permaidani dan kerusi kereta yang basah
Penapis aircond kotor
Punca Aircond Kereta Tak Sejuk & Tabiat Buruk Yang Menyebabkan Aircond Kereta Cepat Rosak
Merokok dalam kereta
Mematikan enjin ketika aircond masih hidup
Kebersihan kabin yang tidak dijaga
Membuka tingkap terlalu lama

Punca-punca Aircond Kereta Tak Sejuk

Secara amnya, ada pelbagai punca mengapa air kereta tak sejuk secara tiba-tiba mahupun aircond yang semakin kurang sejuk secara perlahan-lahan. Untuk mengenalpasti sebab-sebab aircond kereta tak sejuk, ini perkara yang anda perlu tahu.

1. Kompressor rosak

Punca utama kenapa aircond kereta tak sejuk adalah kerana kompressor kereta tidak berfungsi. Untuk pengetahuan anda, kompressor adalah salah satu komponen yang amat penting dalam sistem aircond kereta. Kerosakan kompressor boleh menyebabkan aircond kereta bermasalah sama ada kurang menggurangkan hawa dingin, atau lebih teruk, tidak mengeluarkan hawa sejuk langsung. Sekiranya aircond kereta anda tidak sejuk kerana kompressor yang rosak, anda perlu menggantikan kompressor itu dengan cepat. Kosnya pula agak mahal.

2. Kekurangan bahan penyejuk

Antara punca lain adalah sistem aircond dalam kereta mempunyai bahan penyejuk yang kurang. Sekiranya ia berlaku, anda perlu menambah bahan penyejuk yang juga dikenali sebagai refrigerant tambahan ke dalam sistem aircond agar aircond kereta anda boleh mengeluarkan hawa sejuk.

3. Filter dryer tersumbat

Untuk pengetahuan, aircond kereta tak sejuk boleh berpunca daripada filter dryer yang tersumbat. Masalah dryer yang tersumbat dan kotor ini boleh menyebabkan tekanan sistem aircond menjadi sangat tinggi. Filter drier kereta anda boleh tersumbat kerana kekotoran yang tidak dibersihkan dan tidak diselenggara secara berkala.

4. Cooling coil kotor

Aircond berbunyi kuat tapi tidak mengeluarkan hawa sejuk? Itu tandanya cooling coil kereta anda sedang berada pada tahap yang kotor. Apabila cooling coil menjadi sangat kotor, putaran angin akan menjadi tersekat. Cooling coil yang kotor boleh disebabkan apabila ia penuh dengan habuk-habuk di jejaring cooling coil. Habuk-habuk tersebut menghalang daripada putaran angin daripada masuk dan menyebabkan aircond kereta tak sejuk.

5. Expansion valve rosak

Sebab aircond kereta tak sejuk seterusnya adalah expansion valve yang rosak. Ia boleh jadi sama ada stuck open atau stuck closed yang disebabkan kemasukkan kotoran. Masalah ini tidak boleh dibiarkan lama tanpa penyelenggaraan. Ini kerana ia boleh menyebabkan kerosakan teruk kepada seluruh sistem aircond kereta anda.

6. Kebocoran gas aircond kereta

Antara punca lain kenapa aircond kereta tak sejuk adalah kerana kebocoran gas aircond kereta. Apabila adanya kebocoran pada aircond, gas aircond kereta didalamnya sekaligus akan berkurangan atau kehabisan. Kejadian ini akan menyebabkan kompressor tidak dapat berfungsi dengan baik.

Untuk mengelakkan perkara ini terjadi, anda boleh melakukan pemeriksaan kendiri. Caranya mudah saja iaitu dengan menggunakan kunci untuk mencucuk valve nipple dan kemudiannya tekapkan kunci tersebut dengan tidur. Jika gas aircond kereta masih ada, anda akan merasa gas keluar. Jika langsung tiada gas atau kurang, anda akan terasa perbezaannya. Anda turut boleh menggunakan UV Gas Leak Detector untuk membantu mengesan sebarang kebocoran.

7. Condenser fan rosak

Tahu tak, condenser fan yang rosak juga boleh menyebabkan aircond kereta tak sejuk. Condenser fan adalah salah satu elemen penting dalam sistem aircond kereta yang berfungsi untuk membantu menurunkan suhu dan juga tekanan dalam sistem aircond supaya gas aircond kereta dapat bertukar menjadi cecair. Antara petanda yang condenser fan kereta anda sudah rosak adalah apabila aircond kereta anda hanya sejuk apabila kereta mula bergerak dan sebaik saja kereta berhenti, ia akan kembali menjadi tidak sejuk.

Anda boleh membuat pemeriksaan sendiri dengan cara membuka bonet kereta dan lihat sama ada kipas aircond masih berpusing atau sebaliknya. Jika tidak pusing, maka sahlah condenser fan anda telah rosak. Namun, sekiranya condenser fan anda masih berpusing, ia boleh disebabkan oleh masalah lain seperti fius terputus, relay rosak, motor fan rosak atau pun cabin air-filter yang sudah lama dan lusuh.

8. Cabin air-filter lusuh

Cabin air-filter yang lusuh boleh menyebabkan pelbagai masalah. Bukan sahaja masalah aircond kereta tak sejuk, malah ia juga boleh menyebabkan cooling coil rosak. Jika perkara ini  berlaku, anda perlu mengeluarkan wang yang banyak untuk kos membaiki.

Cara Penjagaan Aircond Kereta Yang Baik

Aircond kereta atau penyaman udara adalah salah satu elemen penting dalam kereta. Oleh itu, penyelenggaraan secara konsisten perlu dilakukan. Untuk memastikan aircond kereta anda kekal sejuk dan tidak bermasalah, ini adalah perkara-perkara yang anda perlu lakukan;

Bersihkan penapis udara

Anda juga boleh membersihkan penapis udara kereta tanpa memerlukan bantuan professional. Kebanyakan kereta moden pada hari ini, penapis udara kereta terletak di ruang kompartemen pada dashboard di bahagian tempat duduk penumpang hadapan. Ruang kompartmen ini mudah dibuka. Ia memudahkan anda untuk mengeluarkan dan membersihkan kotoran yang menganggu aliran penapis udara. Selepas membersih, anda perlu memastikan penapis tersebut betul-betul kering sebelum dimasukkan semula ke dalam ruang kompartmen.

Buang objek asing

Sekiranya anda meletakkan kereta di kawasan yang tidak bertutup, anda dinasihatkan untuk sering memeriksa bahagian cermin hadapan. Jika ada daun kering atau mana-mana serpihan objek lain tersekat. Langkah ini perlu dilakukan untuk mengelakkan daun-daun kering atau pun objek-objek asing daripada tersedut masuk ke dalam sistem aircond kereta anda. Jika ia termasuk, ia boleh menyebabkan sistem aircond tersumbat.

Hidupkan aircond kereta secara berkala

Jika anda jarang menggunakan kereta, anda perlu menghidupkan penyaman udara kereta anda sekurang-kurangnya seminggu sekali selama 10 minit. Putarkannya ke kelajuan kipas tertinggi dengan tetapan paling sejuk. Dengan cara ini, anda dapat membantu mengekalkan tekanan gas aircond kereta dan memastikan compressor berfungsi dan berada dalam keadaan baik.

Periksa clutch magnet compressor

Untuk memastikan aircond kereta anda berada dalam kondisi yang baik, anda perlu membuat pemeriksaan magnet compressor. Sekiranya sebahagian getah pada clutch magnet compressor sudah cair, ia perlu ditukar kepada set clutch magnet yang baru.

Getah clutch magnet compressor boleh cair dan rosak apabila mengalami tekanan kepanasan yang melampau. Ia juga boleh rosak sekiranya minyak compressor tidak ditukar.

Periksa Fuse & Relay Compressor

Fuse compressor atau juga dikenali sebagai A/C Comp boleh menjadi putus. Sekiranya ia putus, anda perlu gantikan fuse tersebut dengan yang baru. Namun, sekiranya fuse baru tersebut turut putus dalam masa yang singkat, masalah yang anda hadapi bukan lah pada fuse. Ia sebenarnya adalah masalah litar pintas magnet kompresor. Relay kompresor pula boleh didapat dalam kotak fius. Sekiranya fius putus, anda boleh cuba untuk tukar relay compressor ini dengan relay untuk hon atau mana-mana relay yang sama yang ada dalam kotak fius itu.

Sekiranya compressor itu hidup selepas penukaran, maka relay compressor tersebut mengalami masalah. Tukarkan dengan relay yang baru. Sekiranya compressor masih gagal, maka ikuti langkah seterusnya.

Semak kuantiti gas

Masalah aircond kereta tak sejuk secara tiba-tiba juga boleh disebabkan kuantiti gas yang berkurangan atau tiada langsung. Apabila gas aircond tiada, kompresor tidak dapat bekerja. Anda boleh membuat pemeriksaan ini sendiri. Caranya mudah saja iaitu dengan menggunakan kunci untuk mencucuk valve nipple dan kemudiannya tekapkan kunci tersebut dengan tidur. Jika gas masih ada, anda akan merasa gas keluar. Jika langsung tiada gas atau kurang, anda akan terasa perbezaannya. Anda turut boleh menggunakan UV Gas Leak Detector untuk membantu mengesan sebarang kebocoran.

Semak pressure switch dan current supply

Misal kata apabila anda telah membuat langkah-langkah di atas dan aircond kereta masih tak sejuk, anda boleh teruskan untuk membuat bypass pressure switch. Pressure switch kebiasaanya diletak berhampiran dengan bahagian liquid pipe yang berperanan untuk menghubungkan condenser dengan expansion valve serta cooling coil. Apabila pressure switch tersebut rosak, kompresor tidak akan dapat berfungsi.

Bagi current supply pula, sekiranya bahagian-bahagian di atas telah diperiksa dan anda masih tidak menjumpai puncanya, anda boleh periksa current supply di soket wayar ke compressor aircond.

Sekiranya current supply berfungsi, maka terbukti clutch magnet compressor telah rosak. Anda perlu menggunakan test lamp untuk memeriksa current supply ini.

Buat pemeriksaan berkala

Sistem aircond yang baik bermula daripada penyelenggaraan yang berkala. Anda disarankan untuk mendapatkan pemeriksaan daripada yang pakar sekurang-kurangnya sekali setahun. Ini penting bagi anda untuk mengenal pasti sebarang permasalahan yang berlaku pada sistem aircond kereta anda.

Elemen-elemen yang penting dalam sistem aircond adalah seperti cooling coil dan compressor kereta perlu juga diperiksa dan melalui proses pembersihan untuk mengekalkan prestasi yang baik dan jangka hayat yang panjang.

4 Tanda Compressor Aircond Kereta Rosak

Bunyi bergeseran apabila aircond kereta dihidupkan

Bunyi Kompressor Aircond Yang Kasar

Enjin Kereta Mati Apabila Suis Aircond Dihidupkan

Kerosakan pada Magnet Clutch

Aircond Kereta Berbau Hapak?

Masalah aircond kereta berbau ini ada beberapa jenis. Ada yang berbau bangkai, bau masam, bau hapak, bau kepam dan bermacam-macam lagi. Bila aircond berbau, sudah tentunya kita tidak rasa selesa dalam pemanduan. Ini beberapa punca kenapa aircond kereta boleh mendatangkan bau:

Evaporator kotor

Untuk pengetahuan anda, evaporator kereta biasanya tempat yang sering disukai kulat. Kulat amat suka untuk membiak pada evaporator kerana permukaannya yang lembab ketika aircond kereta dihidupkan. Dengan keadaan yang lembab itu, kulat mudah untuk membiak. Apabila kulat telah membiak pada permukaan evaporator, ia secara langsung akan menghasilkan bau yang tidak senang dan akan membuatkan anda rasa tak selesa apabila menghidu bau yang keluar daripada penyaman udara kereta.

Penggunaan minyak wangi berlebihan

Penggunaan minyak wangi yang berlebihan turut boleh menyebabkan aircond kereta anda mengeluarkan bau yang tidak menyenangkan. Sekiranya terlalu banyak minyak wangi digunakan, ia akan menyebabkan bahan kimia dalam minyak wangi tersebut untuk melekat pada permukaan kereta. Apabila ia dibiarkan terlalu lama, ia akan mengeluarkan bau yang tidak menyenangkan.

Permaidani dan kerusi kereta yang basah

Jika karpet kereta atau kerusi kereta anda basah, ia boleh menyebabkan aircond kereta berbau. Ia boleh berlaku apabila anda membawa minuman ke dalam kereta, lalu tertumpah. Namun, apabila air yang tertumpah itu tidak dibersihkan dengan kadar segera, ia akan mengeluarkan bau yang busuk yang sebati dengan hawa dingin yang dikeluarkan penyaman udara.

Penapis aircond kotor

Tambahan lagi, penyebab aircond kereta berbau anda adalah penapis aircond kereta yang kotor.

Mungkin ini adalah perkara kecil dan anda jarang menyedarinya, tetapi jika anda tidak membersihkan debu yang melekat pada penapis kereta anda. Maka akan menghasilkan bau yang sangat tidak menyenangkan untuk anda nikmati.

Punca Aircond Kereta Tak Sejuk & Tabiat Buruk Yang Menyebabkan Aircond Kereta Cepat Rosak

Dalam kita memandu, mungkin kita tak sedar ada beberapa tabiat kita yang boleh menyebabkan aircond kereta cepat rosak. Ini antara punca lain yang kita tak sedar boleh menyebabkan aircond cepat rosak;

Merokok dalam kereta

Kebanyakan perokok turut merokok sambil memandu. Walaupun mereka membuka tingkap semasa merokok, asap dan debu rokok boleh menembus ke bahagian penapis. Perkara ini menyebabkan penapis aircond kereta menjadi cepat kotor. Apabila penapis aircond kereta diselubungi debu dan asap rokok, ia akan menyebabkan tahap kesejukan aircond kereta menjadi tidak baik.

Mematikan enjin ketika aircond masih hidup

Tabiat buruk ini sering dilakukan oleh ramai pemandu kereta. Tabiat mematikan enjin ketika penyaman udara kereta masih aktif boleh menyebabkan jangka hayat aircond kereta anda menjadi tidak lama. Bateri terbeban untuk bekerja lebih keras ketika enjin baru saja dihidupkan Disebabkan prestasi bateri tidak maksimum, arus elektrik yang terhasil jadi kurang stabil dan ini mempengaruhi elektrik penyaman udara.

Kebersihan kabin yang tidak dijaga

Sampah dan kotoran terbiar bukan saja mengotorkan kabin dan meninggalkan debu, tetapi juga memberi kesan kepada penyaman udara. Debu dan habuk yang terhasil boleh masuk dan keluar dari penapis penyaman udara dan membuatkan komponen itu mudah rosak.

Membuka tingkap terlalu lama

Tabiat membuka tingkap terlalu lama sementara aircond sedang dihidupkan juga boleh menyumbang kepada masalah aircond kereta. Ia boleh menyebabkan compressor untuk bekerja lebih teruk untuk mendapatkan suhu kabin yang ideal. Perkara ini secara tidak langsung akan menyebabkan aircond kereta anda menjadi rosak.

Inilah antara tabiat buruk yang menjadi kebiasaan ramai. Ia perlu dielakkan untuk memastikan aircond kereta anda berfungsi dengan baik dan tidak cepat rosak.

Pemanduan tanpa aircond amat memeritkan tambah-tambah lagi di negara kita yang panas. Sebelum anda terpaksa mengeluarkan kos belanja yang banyak untuk membaiki aircond kereta yang rosak. Ini baru aircond, bagaimana dengan keseluruhan
kereta yang rosak
? Disebabkan inilah penyelenggaraan yang berkala perlu dilakukan.

Sampai disini saja perkongsian Qoala kali ini. Semoga artikel ini dapat menjawab segala persoalan anda.

Nak renew
insurans kereta terbaik
? Renew sahaja dengan Qoala. Mudah dan pantas!

Kongsi:


Bateri Kereta Kong: Tanda-tanda Bateri Kereta Lemah (Wajib Tahu!)

Bayangkan tengah nak bergegas, masuk kereta tiba-tiba kereta tak boleh start sebab bateri kong! Siapa yang pernah alami situasi ini mesti tahu betapa
frust
dan kecewanya perasaan. Daripada nak cepat, jadi lambat pula. Oleh itu, korang kena tahu cara penjagaan bateri kereta dengan betul.

Bateri adalah satu elemen yang paling penting dalam sistem elektrik kenderaan dan antara komponen yang wajib diganti setiap dua tahun bergantung kepada cara penjagannya. Buat yang tak tahu, bateri dalam kereta ni berfungsi untuk menyediakan arus elektrik untuk menghidupkan enjin dan menyimpan muatan elektrik untuk digunakan semasa kereta tak digunakan.

Korang mesti tertanya-tanya macam mana nak tahu bateri kereta kong? Artikel kali ini kami akan kongsikan jenis-jenis bateri, apa punca bateri kereta kong dan tanda-tanda bateri kereta kong yang korang wajib tahu!

Table of Contents

Toggle

6 Punca Bateri Kereta Kong
1. Lupa Tutup Lampu Kereta
2. Aksesori Kereta Berlebihan
3. Litar Pintas
4. Alternator Tak Cas Bateri
5. Kereta Lama Tak Start
6. Bateri Kereta Tamat Tempoh Hayat
Tanda-tanda Bateri Kereta Kong
1. Kereta Tak Boleh Start atau Susah Nak Start
2. Lampu Amaran Kereta Menyala
3. Kereta Bau Busuk
4. Alarm Kereta Berbunyi Sendiri
3 Jenis Bateri Kereta serta Jangka Hayat Bateri Kereta
1. Bateri Sel Kering
2. Bateri Kereta Basah
3. Bateri Gel
Tips Menghidupkan Semula Bateri Kereta Yang Kong
Periksa Sambungan Terminal Bateri Kereta
Bersihkan Terminal Bateri Kereta
Lakukan Jump Start Kereta
Hubungi Pihak Insurans

6 Punca Bateri Kereta Kong

Korang tengah menghadapi masalah bateri kereta? Kenapa bateri kereta cepat habis? Ada banyak faktor yang boleh menyebabkan bateri kereta kong. Mungkin korang tak perasan sebelum ini, jadi take note ye semua!

1. Lupa Tutup Lampu Kereta

Kes lupa tutup
lampu kereta
 ni memang selalu terjadi. Lampu di dalam kereta mahupun di luar, kalau ditinggalkan dalam tempoh masa yang lama, ia boleh menjadi penyebab bateri kereta kong. Jadinya, korang kena semak setiap suis lampu kereta korang dimatikan sebelum keluar kereta. Ada kalanya kita perasan mentol lampu kita dah terbakar. Bila tak sedar dan tak nampak lampu itu menyala, boleh menyebabkan korang tak tutup suis lampu sekaligus menyebabkan bateri kereta kong dan tak boleh start.

2. Aksesori Kereta Berlebihan

Yang menggemarkan aksesori kereta seperti power amp dengan watt yang besar, woofer, sistem audio yang gempak, alarm kereta yang canggih dan bermacam-macam lagi, korang mungkin kurangkan. Sebabnya aksesori-aksesori kereta yang berlebihan ini adalah punca bateri kereta boleh jadi kong! Korang disarankan untuk pakai bateri yang besar supaya boleh seimbangkan dengan jumlah tenaga yang digunakan.

3. Litar Pintas

Untuk pengetahuan korang, kereta memerlukan sistem elektrik untuk enjin dihidupkan sebelum boleh dipandu. Perlu diingat, di sebalik sebuah kereta yang power, sistem elektrik adalah pencetus kepada operasi sistem keseluruhan kereta termasuklah bateri. Penggunaan wayar yang tak baik boleh mengganggu kawalan perintang kepada arus sekaligus menyebabkan bateri kereta kong. Selain itu, sekiranya litar pintas terjadi, ia boleh menyebabkan
kereta terbakar
.

4. Alternator Tak Cas Bateri

Salah satu punca bateri kereta kong yang lain adalah masalah
 alternator kereta
. Alternator kereta berfungsi sebagai ejen pengecas bateri  apabila kereta sedang berjalan. Sekiranya alternator kereta rosak, bateri tak dicas. Ini menyebabkan bateri kereta kong. Apabila alternator bermasalah, jumpstart tak dapat menyelesaikan masalah.

5. Kereta Lama Tak
Start

Bila korang jarang menggunakan kereta, atau jarang menghidupkan
enjin kereta
, ia boleh menyebabkan bateri kereta kong. Setiap jenis kereta perlu dihidup dan digerakkan dengan kerap untuk membolehkan bateri kereta caj. Kereta perlu dihidupkan sekurang-kurang 10-15 minit setiap hari. Lagi-lagi untuk korang yang sedang bekerja dari rumah dan tak menggunakan kereta, luangkan sedikit masa untuk hidup dan jalankan kereta. Nanti melayang pula duit!

6. Bateri Kereta Tamat Tempoh Hayat

Selalunya, jangka hayat bateri kering dalam lingkungan lebih kurang satu setengah tahun sehingga dua tahun sehaja. Korang kena alert dengan tarikh pembelian supaya tak terlupa untuk menggantikan bateri kereta yang baru. Apa yang korang boleh buat is
set reminder
 pada
telefon bimbit
 korang, dengan cara ini korang takkan terlepas untuk menggantikan bateri kereta korang. Mudah kan?

Tanda-tanda Bateri Kereta Kong

Dalam bahagian ini, Qoala akan berkongsikan cara nak tahu bateri kereta lemah. Berikut merupakan 4 tanda bateri kereta perlu ditukar.

1. Kereta Tak Boleh
Start
atau Susah Nak
Start

Selalunya, bila kita hidupkan
enjin kereta,
 ia hanya mengambil masa 3-5 saat saja untuk dihidupkan. Tapi lain kesnya apabila mampunyai bateri kereta yang hampir nak kong. Ia akan memerlukan lebih masa dan korang perlu mencuba menghidupkan kereta untuk beberapa kali sebelum enjin boleh dihidupkan. Bila dah ada kes-kes sebegini, jangan tak tahu, ini sebenarnya antara petunjuk  yang paling jelas bahawa bateri kereta korang semakin lemah dan sudah tiba masanya untuk gantikan bateri kereta dengan bateri yang baru.

Apa jadi bila korang tak endahkan tanda ini? Alamatnya, korang akan menanggung akibat dimana kereta tak boleh
start
. Tambah buruk lagi bila kereta tak dapat dihidupkan di masa-masa terdesak seperti kecemasan, atau korang dah lewat untuk ke sesuatu urusan yang penting.

2. Lampu Amaran Kereta Menyala

Perhatikan papan pemuka yang berada di depan stereng. Bila caj bateri korang menurun ke tahap yang kritikal kerana tak mampu menyimpan caj, ataupun bateri tak dicaj dengan baik,
lampu amaran
 bateri kereta akan timbul pada papan pemuka. Bila simbol bateri sudah berkelip-kelip di papan pemuka, itu bermakna ada sesuatu yang tak kena dengan bateri dan korang kena periksa serta merta.

3. Kereta Bau Busuk

Sebelum korang marah kawan, partner, atau keluarga korang sebab kentut dalam kereta, jangan tak percaya, bateri yang rosak dan kong juga boleh menghasilkan bau busuk. Macam mana bateri boleh hasilkan bau busuk? Sebenarnya, bau busuk ini terjadi apabila berlaku litar pintas pada bateri, dan asid sulfurik mungkin sudah pun bocor sekaligus melepaskan gas busuk itu. Jika ini berlaku, ia sangat berbahaya kerana boleh merosakkan komponen-komponen lain dalam kereta korang. Bukan itu je, disebabkan kereta korang dah busuk, korang juga kena cari cara hilangkan bau busuk dalam kereta yang berlaku disebabkan oleh bateri kereta ini.

4. Alarm Kereta Berbunyi Sendiri

Kadang-kadang bila berlaku alarm kereta yang berbunyi tak tentu hala ni membuatkan kita pula yang gelabah tak tentu pasal. Kebiasaannya, alarm kereta yang berbunyi tak tentu hala ini adalah kereta model TOYOTA ataupun PROTON. Apabila ia mula berbunyi tak tentu hala, itu adalah tanda bateri kereta perlu ditukar dengan segera.

3 Jenis Bateri Kereta serta Jangka Hayat Bateri Kereta

Pertama sekali, korang kena tahu bateri ni ada tiga jenis. Setiap bateri ini mempunyai jangka hayatnya yang tersendiri dan korang wajib tukar bateri kereta bila dah tiba masanya. Mana satu bateri kereta terbaik untuk korang? Jom kita tengok 3 jenis bateri kereta di bawah.

1. Bateri Sel Kering

Bateri kering atau dikenali juga sebagai bateri ‘Maintenance Free’ (MF) merupakan satu jenis bateri kereta yang tak memerlukan sebarang penyelenggaraan dan mudah dijaga. Bateri kering ini juga tak memerlukan air bateri. Ini bermakna korang tak perlu risau untuk menambah air bateri. Apa yang korang perlu berikan perhatian adalah jangka hayat bateri kering tersebut. Apabila melepasi jangka hayat bateri kereta, kita wajib tukar! Jangka hayat bagi bateri kereta kering ni adalah minimum setahun dan paling lama adalah dua tahun. Ia juga bergantung kepada penggunaan kereta. Dari segi harga pula, bateri kereta kering adalah lebih mahal daripada bateri kereta basah.

2. Bateri Kereta Basah

Bateri kereta basah atau sel basah adalah sejenis bateri yang perlu menggunakan air bateri. Selalunya, jangka hayat bateri jenis basah ini bergantung kepada kekerapan korang menggunakan kereta. Jika korang nak gunakan bateri jenis ini, korang perlu beri perhatian sebab bateri ini memerlukan penjagaan yang sangat rapi. Sekiranya korang sering menggunakan kereta untuk urusan harian, korang wajib periksa paras air bateri sekurang-kurangnya seminggu sekali untuk mengelakkan daripada menjadi kering. Kalau jarang menggunakan kereta, kena juga periksa. Tapi korang boleh periksa setiap 2 atau 3 minggu sekali. Nak menambah air bateri tak boleh tambah ikut suka. Kena ikut sukatan yang disyorkan. Air bateri tak boleh kurang atau lebih daripada yang telah ditetapkan.

3. Bateri Gel

Bateri kereta jenis gel pula adalah sejenis bateri kereta yang baru-baru muncul di pasaran. Ia boleh menjangkau sekitar dua tahun atau kurang jangka hayatnya. Bateri ini harganya jauh lebih mahal berbanding bateri sel kering dan bateri sel basah. Walaubagaimana pun, bateri kereta jenis jel ni mampu bertahan lima sehingga 10 tahun, bergantung kepada penggunaan. Bateri jenis ini dilengkapi dengan gel elektrolit yang lebih tebal. Inilah yang menjadikan bateri gel ini lebih selamat, mesra alam dan dapat menahan dua kali lebih banyak kitaran pengecasan dan pelepasan (sehingga 400).

Tips Menghidupkan Semula Bateri Kereta Yang Kong

Bila bateri kereta kong, jangan panik dulu! Sebenarnya ada beberapa tips untuk korang menghidupkan semula bateri kereta korang sebelum menunggu bengkel kereta beroperasi. Kalau korang punya
kereta rosak tepi jalan
, korang boleh ikut tips-tips ini. Cara nak hidupkan kereta ni mudah je sebenarnya, cuba baca tips di bawah ini:

Periksa Sambungan Terminal Bateri Kereta

Cuba semak sambungan terminal bateri korang, bersambung dengan baik ke tak? Korang kena pastikan terminal bateri itu bersambung. Kalau macam tak pasti, korang boleh gerakkan atau putarkan sedikit sambungan tu. Tapi ingat, kena berhati-hati!

Bersihkan Terminal Bateri Kereta

Kalau ada nampak macam kotoran berwarna putih di bateri kereta, cuba bersihkan. Kadang-kadang, kotoran itu boleh menyebabkan aliran elektrik tak dapat disampaikan kepada lalu menyebabkan bateri menjadi kurang efisien.

Lakukan
 Jump Start
 Kereta

Kalau korang ada jumper dalam kereta, inilah masanya untuk tunjukkan kepakaran korang melakukan jump start! Tapi, nak lakukan jump start kereta, perkara-perkara yang korang kena beri perhatian buat yang pertama kali buat.

Semak buku manual. Ini kerana sesetengah kereta tak sesuai untuk melakukan jump start kerana sistem litar yang sensitif.

Periksa jika bateri kereta korang berkarat, retak, bocor atau rosak. Jika ada ciri-ciri ini, jangan lakukan jump start.

Jangan lupa juga untuk matikan enjin sebelum melakukan jumpstart. Radio, lampu hadapan, dan sebagainya harus dimatikan.

Selepas matikan enjin, pastikan korang cabut kunci kereta.

Untuk melakukan jump start, korang memerlukan kereta lain yang baterinya elok dan mempunyai kapasiti bateri yang lebih besar daripada kereta korang. Sekiranya kapasiti kereta si pemberi bantuan lebih rendah, ia boleh mendatangkan bahaya. Boleh jadi lintas pintas kalau tak hati-hati. Gunakan
 soft skill
 korang untuk mintak tolong sesiapa yang berdekatan.

Berikut merupakan cara jumper kereta dengan betul;

Sambungkan klip kabel jumper dengan penuh berhati-hati.

Sentiasa mulakan dengan menyambungkan terminal positif kabel jumper kereta dengan terminal positif bateri kereta si penderma. Terminal positif selalunya ada penutup plastik warna merah berserta simbol (+).

Selesai langkah itu, sambungkan pula kabel jumper kereta penderma dengan terminal positif bateri kereta yang kong.

Bila kereta dah boleh start, jangan terus matikan. Hidupkan sekurang-kurangnya selama 15 minit dulu. Ini penting untuk pengecasan bateri.

Lepas dah okay, korang dah boleh bawa kereta macam biasa. Jangan lupa untuk ucapkan terima kasih kepada individu kereta lain yang membantu tu ye!

Inilah pentingnya ada jumper dalam kereta. Korang boleh dapatkan di kedai-kedai aksesori kereta, dan boleh juga didapati di Mr. DIY berhampiran korang.

Hubungi Pihak Insurans

Kalau dah tak ada cara lagi, korang boleh telefon pihak insurans korang untuk datang membantu. Walaupun insurans ini adalah amat penting, namun masih ramai yang tak sedar. Ada juga yang menjangka bahawa mempunyai
roadtax
 kereta
 sahaja sudah mencukupi. Inilah pentingnya ada
insurans kereta
. Sebab kemalangan jalan raya boleh berlaku pada korang tanpa diduga.

Kesimpulannya, korang kena sentiasa pantau keadaan bateri kereta kerana ia merupakan komponen penting yang memastikan korang dapat menggunakan kereta tanpa sebarang masalah dan dalam masa yang sama boleh mengelakkan masalah bateri kereta kong. Diharapkan perkongsian Qoala dalam artikel ini akan dapat membantu korang menguruskan kereta dengan lebih baik.

Kalau korang nak dapatkan
insurans kereta terbaik
 dengan jaminan harga terendah, hubungi kami di Qoala! Di Qoala, anda boleh membuat perbaharuan
insurans kereta
 termasuk
cukai jalan
 dengan mudah dan pantas!

Kongsi:


Panduan Lengkap Cara Bayar Cukai Tanah Online di Malaysia 2023

Urusan berkaitan bayar cukai tanah di negeri Selangor kini boleh dilakukan secara online. Inisiatif ini diwujudkan bagi membolehkan urusan bayar cukai tanah dilakukan oleh pemilik hartanah dengan lebih pantas dan mudah.

Table of Contents

Toggle

Semakan Cukai Tanah Selangor, Cara Bayar Cukai Tanah Online yang Anda Perlu Tahu
Cara Buat Semakan Cukai Tanah Selangor Online
Cara Bayar Cukai Tanah Online Selangor
Alternatif Lain Bayar Cukai Tanah Selangor
Cara Bayar Cukai Tanah Online untuk Negeri-negeri Lain di Malaysia
Tempoh Bayaran Cukai Tanah
Kadar Bayaran Cukai Tanah
Bayar Cukai Tanah Online untuk Elakkan Anda daripada Didenda

Semakan Cukai Tanah Selangor, Cara Bayar Cukai Tanah Online yang Anda Perlu Tahu

Pemilik hartanah di Malaysia perlu bayar cukai tanah kepada kerajaan negeri lokasi hartanah yang dimiliki. Kebanyakan negeri menetapkan tarikh pemotongan (
cut-off date
) untuk pemilik hartanah menjelaskan pembayaran cukai tanah adalah pada 31 Mei setiap tahun.

Ikuti perkongsian ini untuk ketahui kaedah semakan cukai tanah serta cara bayar cukai tanah online di Selangor (dan negeri-negeri lain di Malaysia).

Cara Buat Semakan Cukai Tanah Selangor Online

Bagi Negeri Selangor, proses semak cukai tanah dan bayar cukai tanah kini boleh dilakukan secara online tanpa perlu ke Pejabat Daerah dan Tanah (PDT). Untuk buat semakan cukai tanah Selangor secara online, anda boleh layari laman web rasmi
Pejabat Tanah dan Galian Selangor
 (PTGS). Kemudian pilih mana-mana cara semak cukai tanah yang sesuai untuk anda seperti berikut:

Cara Semak Cukai Tanah Selangor Guna ID Hak Milik

Berikut merupakan cara semakan cukai tanah Selangor online untuk rujukan anda:

Layari pautan https://ehasil.selangor.gov.my/app/search;

Pilih “Jenis Bil Cukai Tanah” dan pilih jenis carian menggunakan “ID Hak Milik”;

Kemudian, pilih “Daerah”, “Mukim”, “Jenis Hak Milik” dan “Nombor Hak Milik” – kesemua maklumat ini perlu diisi;

Tekan butang “Cari” dan keputusan carian akan dipaparkan;

Sekiranya terdapat cukai tanah yang belum dibayar, jumlah amaun cukai tanah atau
cukai petak
 yang perlu dibayar dan butang “Bayar” akan dipaparkan;

Anda boleh membuat pembayaran jika ada mempunyai sebarang tunggakan bayaran;

Paparan mesej “Maaf, carian tidak dijumpai. Sila cuba lagi.” sekiranya carian tidak menemui sebarang rekod.

Cara Semak Cukai Tanah Selangor Menerusi Nombor Akaun 14 Digit

Berikut merupakan cara semak cukai tanah Selangor online untuk rujukan anda:

Layari pautan https://ehasil.selangor.gov.my/app/search;

Kemudian, pilih “Jenis Bil Cukai Tanah”, dan pilih jenis carian melalui “No Akaun (14 Digit)”;

Masukkan no akaun cukai tanah Selangor dan tekan butang “Cari” – keputusan carian akan dipaparkan;

Sekiranya terdapat cukai tanah yang belum dibayar, jumlah amaun cukai tanah atau cukai petak yang perlu dibayar serta butang “Bayar” akan dipaparkan;

Lakukan pembayaran jika terdapat tunggakan bayaran yang perlu dibayar – mesej akan memaparkan “Maaf, carian tidak dijumpai. Sila cuba lagi.” sekiranya hak milik gagal ditemui.

Cara Semak Cukai Tanah Selangor Menggunakan Nombor Akaun Lama 21 Digit

Berikut merupakan cara semakan cukai tanah Selangor online untuk rujukan anda:

Layari pautan https://ehasil.selangor.gov.my/app/search;

Kemudian, pilih “Jenis Bil Cukai Tanah” dan jenis carian “No Akaun Lama (21 Digit)”;

Pilih “Daerah” dan masukkan nombor akaun lama (21 digit) dan tekan butang “Cari”;

Keputusan carian akan dipaparkan;

Sekiranya terdapat cukai tanah yang belum dibayar, jumlah amaun cukai tanah atau cukai petak yang perlu dibayar dan butang “Bayar” akan dipaparkan;

Anda boleh membuat bayaran jika terdapat tunggakan yang perlu dijelaskan;

Paparan mesej “Maaf, carian tidak dijumpai. Sila cuba lagi.” sekiranya hak milik gagal ditemui.

Cara Semak Cukai Tanah Selangor Melalui MySMS 15888

Berikut merupakan cara semak cukai tanah Selangor online untuk rujukan anda:

Taipkan PTGS<jarak>CUKAI<jarak>No Akaun Cukai dan hantarkan ke 15888. Contoh: PTGS CUKAI 50844100606680;

Kemudian, anda akan menerima mesej balas memaklumkan sama ada anda mempunyai cukai yang perlu dijelaskan atau tidak;

Caj penghantaran sebanyak RM0.15 dan caj penerimaan sebanyak RM0.20 akan dikenakan.

Cara Bayar Cukai Tanah Online Selangor

Setelah semakan cukai tanah anda berjaya, anda boleh ikuti panduan di bawah untuk teruskan proses bayar cukai tanah online:

Sekiranya terdapat cukai tanah yang belum dibayar, skrin anda akan memaparkan jumlah amaun cukai tanah atau cukai petak yang perlu dibayar, serta butang “Bayar” di bahagian bawah;

Tekan Butang “Bayar”, dan pilih mana-mana bank pilihan anda menerusi perbankan internet FPX;

Kemudian, masukkan alamat e-mel anda;

Tekan butang “Bayar” dan anda akan dibawa ke halaman perbankan online yang dipilih;

Lakukan pembayaran. Setelah selesai membuat pembayaran, klik Cetak Salinan Resit Pembayaran untuk menyimpan salinan sebagai tujuan rujukan dan bukti pembayaran.

Alternatif Lain Bayar Cukai Tanah Selangor

Selain bayar cukai tanah secara online, anda juga boleh bayar cukai tanah Selangor melalui kaedah-kaedah seperti berikut:

Bayar Cukai Tanah Melalui Kaunter PTGS dan PDT

Untuk bayar cukai tanah di PTGS dan PDT, pembayaran boleh dilakukan sama ada secara tunai, kad kredit atau debit dan bank draf. Untuk senarai lengkap lokasi, anda boleh rujuk
laman web utama PTGS
.

Bayaran Cukai di Kiosk Majlis Bandaraya Subang Jaya

Selain itu, bayaran cukai tanah juga boleh dilakukan di mana-mana kiosk yang tersedia. Kiosk pembayaran cukai tanah ini boleh didapati di lokasi-lokasi seperti berikut:

Ibu Pejabat MBSJ;

Kaunter pandu lalu MBSJ;

Pejabat Cawangan MBSJ Bandar Puteri;

Pejabat Cawangan MBSJ Seri Kembangan.

Pembayaran Secara Perbankan Internet

Anda juga boleh melakukan pembayaran melalui perbankan internet. Anda hanya perlu layari laman web bank pilihan anda. Pembayaran secara perbankan internet hendaklah dibayar atas nama
payee
 – Pejabat Pengarah Tanah & Galian Selangor atau Pejabat Tanah & Galian Selangor.

Bayaran Cukai Tanah Melalui Pos Malaysia

Selain

renew road tax
 atau cukai jalan
, anda juga boleh lakukan pembayaran cukai tanah di Pejabat Pos. Anda boleh hadir ke mana-mana cawangan Pejabat Pos berhampiran anda untuk melakukan proses ini. Pembayaran cukai tanah diterima di semua kaunter POS Malaysia Berhad di seluruh Malaysia.

Cara Bayar Cukai Tanah Online untuk Negeri-negeri Lain di Malaysia

Dengan kemudahan sistem pembayaran dalam talian, pembayaran cukai tanah untuk kebanyakan negeri-negeri di Malaysia juga kini boleh dilakukan secara online dengan mudah dan pantas.

Anda kini boleh nembayar cukai tanah secara online tanpa perlu membazirkan masa berjam-jam beratur di kaunter. Untuk pembayaran cukai tanah online mengikut negeri, anda boleh rujuk jadual di bawah:

Negeri

Cara Bayar Cukai Tanah Online

Bayar cukai tanah online Johor

https://johorpay.johor.gov.my/

Bayar cukai tanah online Kedah

https://ibayaq.kedah.gov.my/

Bayar cukai tanah online Pahang

https://fpxptg.pahang.gov.my/fpx/fpx_qrycukai.php

Bayar cukai tanah online Perak

https://ptg.perak.gov.my/etanah-awam/

Cukai tanah Negeri Sembilan

https://e.ptgns.ns.gov.my/

Bayar cukai tanah Penang

https://pgland.penang.gov.my/

Bayar cukai tanah online Terengganu

https://cukaiptg.terengganu.gov.my/esolarweb/main.php

Bayar cukai tanah Melaka

https://melakapay.melaka.gov.my/

Cukai tanah Perlis

https://ptg.ptgps.gov.my/esemakan

Bayar cukai tanah online Kelantan

https://hasiltanah.kelantan.gov.my/

Bayar cukai tanah online Sabah

http://www.quitrent.jtu.sabah.gov.my/

Cukai tanah Sarawak

https://elasis.sarawak.gov.my/eLasis/searchLandRentPremiumEnquiry

Cukai tanah KL

https://www.ptgwp.gov.my/etanah-awam/EBayaranSemakBayarCukaiTanahForm.xhtml

Tempoh Bayaran Cukai Tanah

Biasanya, tempoh pembayaran cukai tanah setiap negeri di Malaysia adalah di antara 1 Januari sehingga 31 Mei setiap tahun.

Kadar Bayaran Cukai Tanah

Secara asasnya, nilai cukai yang dikenakan berbeza-beza mengikut negeri dan lokasi. Ini bermaksud, ada kemungkinan setiap lokasi meskipun dalam negeri yang sama dikenakan jumlah cukai tanah yang berbeza-beza.

Bayar Cukai Tanah Online untuk Elakkan Anda daripada Didenda

Secara asasnya, cukai tanah merupakan salah satu pendapatan kerajaan Negeri. Cukai yang dikutip ini biasanya akan digunakan untuk pengurusan serta pembangunan di sesebuah negeri tersebut.

Oleh sebab itu, penting untuk anda menjadi pemilik hartanah yang bertanggungjawab dengan membayar cukai tanah mengikut kadar yang telah ditetapkan negeri masing-masing. Kegagalan anda untuk membayar cukai tanah boleh menyebabkan hartanah anda dirampas.

Selain itu, jika anda mempertimbangkan untuk mendapatkan
insurans rumah terbaik di Malaysia
, anda boleh dapatkan
insurance
 rumah
 anda di Qoala! Qoala merupakan
platform perbandingan dan pembaharuan insurans
 paling popular di Malaysia. Selain insurans rumah, Qoala juga turut menyediakan
insurans kesihatan
 dan
insurans kereta terbaik
 untuk anda.

Kongsi:


Bayar Habis Loan Kereta, Tukar Hak Milik Kenderaan Melalui e-Batal JPJ

Bayar habis
loan
kereta selepas tempoh pinjaman lima, tujuh atau sembilan tahun boleh dikatakan satu pencapaian yang sangat memuaskan. Anda tidak perlu lagi risau untuk bayar ansuran bulanan dan boleh gunakan wang tersebut untuk tujuan lain seperti simpanan,
pelaburan
 atau perbelanjaan lain. Tetapi sebelum anda menarik nafas lega, terdapat satu lagi perkara penting yang anda mesti lakukan iaitu menukar status hak milik kenderaan anda dari bank atau pihak peminjam kepada nama anda sebagai pemilik kenderaan melalui e-batal JPJ.

Selepas Bayar Habis Loan Kereta, Tuntut Hak Milik Penuh Kenderaan

Ramai yang masih belum tahu tentang kepentingan prosedur e-Batal JPJ yang harus dilakukan selepas habis bayar
pinjaman kereta
. e-JPJ merupakan proses menukar nama pemilik kereta dengan mengeluarkan nama bank atau pemberi pinjaman daripada
geran kereta
 asal kepada nama pemilik kenderaan. Oleh sebab itu, jika anda telah melunaskan keseluruhan baki pinjaman kereta, anda perlu menukar status hak milik kenderaan  kepada nama anda.

Sekiranya anda membeli kereta dengan mengambil pinjaman bank, anda akan perasan terdapat frasa “Hak Milik Dituntut oleh: XXXX” pada geran kereta anda. Ini bermaksud kereta anda masih lagi menjadi milik bank atau institusi kewangan sehingga anda selesai membayar hutang pinjaman anda sepenuhnya. Bagi memastikan bahawa geran kereta telah menjadi hak milik anda sepenuhnya, ia perlu diluluskan dengan status “Batal Melalui Sistem”. Ini adalah prosedur yang penting untuk memastikan bahawa anda sah memiliki kereta tersebut.

Proses e-Batal JPJ: 4 Langkah Anda Perlu Ikuti

Pastikan bahawa anda telah menyelesaikan baki hutang pinjaman kereta sepenuhnya sebelum anda memulakan prosedur e-Batal JPJ. Jika anda masih mempunyai hutang, jelaskannya terlebih dahulu sebelum memindahkan hak milik daripada bank kepada nama anda. Anda perlu merujuk kepada e-Batal yang disediakan oleh bank pemberi pinjaman kereta anda seperti e-Batal Maybank, e-Batal Public Bank, e-Batal Hong Leong Bank, e-Batal AmBank atau e-Batal CIMB.

1. Terima Geran Kereta Asal Selepas Bayar Habis
Loan
Kereta

Selepas anda menjelaskan bayaran terakhir untuk kereta anda, syarikat pengeluar kenderaan yang anda berurusan akan memberikan geran asal sebagai bukti bahawa anda kini memiliki kenderaan tersebut.

2. Dapatkan Surat Pelepasan daripada Bank

Anda perlu hubungi pihak bank untuk memastikan sama ada surat pelepasan telah dikeluarkan oleh pihak bank untuk proses pembatalan. Surat pelepasan ini menunjukkan bahawa bank telah melepaskan tuntutan ke atas kereta anda. Secara umumnya, bank akan menghantar surat pelepasan tersebut terus kepada pihak JPJ.

3. Kunjungi Cawangan JPJ Berdekatan Anda

Setelah anda menerima surat pelepasan daripada bank atau institusi kewangan, anda perlu kunjungi mana-mana cawangan JPJ berdekatan anda untuk membatalkan hak milik bank peminjam daripada geran kereta anda. Apabila berada di cawangan JPJ, pastikan anda menyatakan niat anda untuk membatalkan hak milik bank peminjam daripada geran kereta asal kepada pegawai JPJ. Tunggu sehingga giliran anda dipanggil untuk memproses permohonan pembatalan.

4. Proses e-Batal JPJ Selesai

Anda mesti pastikan bahawa geran kereta anda mempunyai cop e-Batal yang dikeluarkan oleh JPJ mengikut prosedur yang telah ditetapkan. Jika anda telah menerima cop ini, itu bermakna bahawa kereta tersebut sekarang menjadi hak milik anda sepenuhnya.

Lakukan Prosedur e-Batal JPJ dengan Segera

Sebaik-baiknya, anda perlu mengeluarkan status hak milik bank daripada geran kereta anda dengan segera selepas anda bayar habis
loan
 kereta. Ini kerana jika anda tidak melakukan proses e-Batal JPJ dengan segera, geran kereta masih menunjukkan bahawa bank atau institusi kewangan masih mempunyai hak milik ke atas kereta tersebut. Jika berlaku sebarang
kemalangan kenderaan
 atau masalah dengan kereta, bank atau institusi kewangan masih boleh menuntut hak milik ke atas kereta tersebut.

Prosedur e-Batal JPJ adalah mudah dan sangat penting untuk anda lakukan selepas habis bayar
loan
 kereta. Jika anda masih belum melakukan prosedur e-Batal JPJ, diharapkan perkongsian ini dapat membantu memudahkan urusan anda.

Selain itu, sekiranya anda mahu
renew
insurans kereta
, anda boleh mempertimbangkan Qoala untuk nikmati lebih banyak penjimatan. Sempena Ramadan dan Hari Raya ini, Qoala menganjurkan kempen
Raya Lagi Onzzz
! yang menawarkan diskaun dan hadiah menarik untuk pelanggan bertuah.

Beli Insurans Online
 – Proses beli atau renew insurans kereta boleh dilakukan dengan mudah dari rumah tanpa anda perlu keluar ke pejabat Pos atau kaunter JPJ;

Banding Produk Insurans
 – Anda boleh membandingkan pelbagai sebut harga daripada pelbagai syarikat insurans terbaik di Malaysia;

Terima Sebut Harga
 – Terima sebut harga percuma sepantas kilat untuk membantu melindungi kereta anda dengan lebih baik.

Qoala merupakan
platform perbandingan insurans online terbaik
 di Malaysia. Anda boleh mendapatkan insurans kereta terbaik di Malaysia dengan mudah dan pantas pada harga yang berpatutan.

Kongsi:


Elakkan Beli Kereta Banjir, 4 Tanda Kerosakan Kereta Anda Perlu Tahu

Beli kereta banjir merupakan salah satu risiko yang dihadapi oleh pembeli kereta terpakai. Bagi yang kurang berpengalaman, tanda-tanda kerosakan
kereta tenggelam banjir
 agak sukar untuk dikesan dengan mata kasar. Apabila beli kereta banjir, ia bukan sahaja boleh mendatangkan masalah dan risiko dari segi kualiti, tetapi turut memberi impak dari sudut kewangan.

Table of Contents

Toggle

Beli Kereta Banjir: Tanda-tanda Kereta Terpakai Ditenggelami Air Banjir
1. Ada Bau Kurang Menyenangkan
2. Kesan Karat yang Ketara
3. Kerosakan pada Komponen Elektronik
4. Lakukan Pemeriksaan Sejarah Kereta
Beli Kereta Secondhand: Bahaya Beli Kereta Pernah Tenggelam Banjir
1. Risiko Masalah Elektrik
2. Kerosakan Struktur Kereta
3. Kerosakan Enjin Kereta
4. Masalah Kesihatan kepada Pemilik dan Penumpang
5. Kerosakan Jangka Panjang
Beli Kereta Terpakai di Platform Dipercayai, Renew Insurans Kereta Banjir di Qoala untuk Ketenangan Fikiran

Beli Kereta Banjir: Tanda-tanda Kereta Terpakai Ditenggelami Air Banjir

Bagaimana cara untuk anda kesan kereta yang ingin anda beli pernah tenggelam banjir? Sebagai pembeli
kereta terpakai
, anda disarankan untuk lakukan pemeriksaan menyeluruh dan dapatkan laporan
pemeriksaan kereta
 jika perlu. Ia bagi memastikan anda membuat keputusan pembelian yang bijak dan selamat. Berikut adalah tanda-tanda beli kereta banjir yang anda perlu tahu:

1. Ada Bau Kurang Menyenangkan

Cara paling mudah untuk elakkan anda daripada beli kereta banjir ialah dengan menghidu bahagian dalaman kereta. Bahagian dalaman kereta mempunyai komponen yang mudah menyerap air seperti karpet dan tempat duduk kereta. Kereta yang pernah tenggelam banjir biasanya mempunyai bau hapak dan tidak menyenangkan.

2. Kesan Karat yang Ketara

Ada sesetengah pemilik kereta akan membersihkan kereta sepenuhnya sebelum jual kereta terpakai. Jadi, anda mungkin tidak akan berdepan situasi bau hapak dalam kereta. Antara cara lain yang boleh dilakukan ialah periksa bahagian logam kereta sama ada terdapat kesan karat yang ketara.

Anda perlu memeriksa dengan teliti bahagian tertentu kereta seperti bawah kereta, rangka dan komponen yang terdedah kepada karat akibat banjir seperti bonet atau
ekzos kereta
. Bahagian-bahagian ini biasanya terjejas apabila kereta ditenggelami banjir.

3. Kerosakan pada Komponen Elektronik

Kebanyakan kereta moden hari ini dilengkapi dengan pelbagai komponen elektronik. Apabila kereta tenggelam banjir, komponen-komponen ini terdedah kepada risiko kerosakan. Periksa setiap komponen elektrik kereta seperti
lampu kereta
, tingkap kuasa (
power window
), sistem audio dan sebagainya.

Sebelum beli kereta banjir, pastikan adan memeriksa semua komponen ini berfungsi dengan baik dan tiada mana-mana
lampu amaran kereta
 menyala semasa enjin kereta dihidupkan.

Jika anda mengesan masalah sebegini, minta nasihat atau pandangan daripada mekanik atau kawan anda yang berpengalaman.

4. Lakukan Pemeriksaan Sejarah Kereta

Pastikan anda memeriksa sejarah kenderaan yang ingin dibeli dengan teliti. Periksa sama ada terdapat catatan atau laporan yang menunjukkan bahawa kereta tersebut pernah mengalami kerosakan akibat banjir.

Jika terdapat catatan yang mencurigakan atau jika pemilik kereta sebelumnya tidak dapat memberikan maklumat yang memuaskan tentang sejarah kereta, anda perlu berhati-hati. Ada sesetengah pemilik yang menyembunyikan kebenaran bagi memastikan kereta berjaya dijual.

Beli Kereta
Secondhand
: Bahaya Beli Kereta Pernah Tenggelam Banjir

Beli kereta banjir boleh menyebabkan pelbagai masalah dan risiko kepada pembeli kereta. Oleh sebab itu, anda harus berhati-hati dengan tawaran kereta murah yang tidak masuk akal kerana ia mungkin melibatkan kereta yang pernah ditenggelami banjir. Berikut adalah antara bahaya membeli kereta yang pernah ditenggelami banjir:

1. Risiko Masalah Elektrik

Kereta yang pernah ditenggelami banjir
 boleh menghadapi masalah serius dalam sistem elektrik. Kerosakan pada komponen elektrik seperti kabel, soket dan kawalan elektronik boleh menyebabkan kegagalan fungsi yang berpotensi membahayakan keselamatan anda.

2. Kerosakan Struktur Kereta

Banjir juga boleh menyebabkan keretakan pada struktur kereta terutamanya pada bahagian kerangka atau bawah kereta. Isu ini mungkin tidaklah terlalu ketara pada pandangan mata, tetapi ia boleh mengurangkan kekuatan dan kestabilan kereta. Kerosakan struktur juga boleh meningkatkan risiko kecederaan jika berlaku kemalangan di jalan raya.

3. Kerosakan Enjin Kereta

Air banjir yang masuk ke bahagian
enjin kereta
 akan bercampur dengan minyak. Air banjir yang terperangkap dalam enjin dan sistem mekanikal kereta boleh menyebabkan masalah enjin yang serius. Untuk membaiki kereta tenggelam banjir, anda perlu membelanjakan kos yang sangat tinggi. Selain itu, tiada jaminan kereta dapat berfungsi tanpa sebarang masalah pada masa akan datang.

4. Masalah Kesihatan kepada Pemilik dan Penumpang

Kereta tenggelam banjir yang tidak dibersihkan dengan betul boleh menyebabkan masalah kesihatan. Air banjir dipenuhi dengan kotoran, lumpur dan bakteria yang tidak dapat dilihat. Jika tidak dibersihkan sempurna, kehadiran bahan-bahan asing ini boleh menjejaskan kualiti udara dalam kereta dan membahayakan kesihatan.

Keadaan kereta yang lembab akibat banjir juga boleh menyebabkan kewujudan kulat yang mungkin akan mendatangkan masalah pernafasan kepada pemandu dan penumpang jika dibiarkan.

5. Kerosakan Jangka Panjang

Kereta yang pernah tenggelam banjir mungkin menghadapi masalah kerosakan komponen kereta yang kronik. Jika kerosakan ini tidak dapat dikesan atau tidak diperbaiki dengan betul, ia boleh menyebabkan masalah kerosakan yang berulang dan menyebabkan kos pembaikan yang tinggi. Selain itu, ia juga boleh mengurangkan
nilai jualan kereta
 dan menyebabkan masalah kewangan dalam jangka masa panjang.

Beli Kereta Terpakai di Platform Dipercayai,
Renew
 Insurans Kereta Banjir di Qoala untuk Ketenangan Fikiran

Sebagai pembeli, penting untuk anda mengambil kira risiko-risiko yang mungkin dihadapi sekiranya anda beli kereta banjir. Sekiranya anda ragu-ragu atau tidak yakin, dapatkan pandangan profesional atau lakukan pemeriksaan kereta secara menyeluruh sebelum membuat keputusan pembelian.

Anda disarankan untuk lakukan pemeriksaan kereta bagi memastikan anda membuat keputusan pembelian yang bijak dan selamat. Beli kereta banjir secara asasnya mendedahkan anda kepada banyak risiko. Anda berkemungkinan akan terpaksa mengeluarkan lebih banyak wang jika berlaku kerosakan.

Sekiranya anda ingin mendapatkan
perlindungan tambahan
 seperti
insurans kereta banjir
, layari laman web Qoala untuk info lanjut. Qoala merupakan
platform perbandingan dan pembaharuan insurans kereta
 dengan tawaran
harga insurans kereta yang berpatutan
.

Kongsi:


Beli No Plat Online Guna JPJeBid, MySikap 2023

Beli no plat kereta untuk dapatkan nombor plat kereta yang eksklusif atau premium kini menjadi pilihan pemilik kenderaan. Disebabkan itu, ramai pemilik kenderaan yang sanggup menghabiskan wang sehingga mencecah ratusan dan ribuan ringgit demi mendapatkan nombor plat yang unik untuk kereta atau motor masing-masing.

Table of Contents

Toggle

7 Perkara Penting Anda Perlu Tahu Sebelum Beli No Plat Online
1. Beli Nombor Plat – Kategori Nombor Plat Terkini
2. Harga No Plat untuk Tempahan No Pendaftaran Kenderaan
3. Kaedah Pembayaran untuk Beli No Plat
4. Proses Pendaftaran Nombor Kenderaan yang Berjaya Dibida
5. Cara Beli No Plat JPJ Online Melalui JPJeBid
6. Cara Tempah Nombor Pendaftaran Kenderaan Melalui MySikap
7. Tempoh Bidaan
Soalan-soalan Lazim Berkaitan Proses Beli No Plate JPJ Online
Pilih Insurans Kereta Terbaik untuk Perlindungan Masa Depan Anda

7 Perkara Penting Anda Perlu Tahu Sebelum Beli No Plat Online

Sebelum anda buat keputusan untuk beli no plat kereta baharu, penting untuk anda ketahui semua perkara-perkara penting berkaitan proses beli nombor plat online ini. Bagi anda yang mungkin pertama kali ingin beli no plat kereta, berikut cara beli no
plate
 JPJ online untuk panduan dan rujukan anda:

1. Beli Nombor Plat – Kategori Nombor Plat Terkini

No plat terkini yang ditawarkan untuk bidaan terbahagi kepada beberapa kategori seperti berikut:

Nombor Utama (
Golden Numbers
)

No plat kereta digit tunggal seperti 1, 2, 3, 4, 5 dan sebagainya. Harga no plat satu (1) angka dibuka untuk bidaan pada harga serendah RM20,000.

Nombor Menarik (
Attractive Numbers
)

Nombor plat kereta menarik seperti digit 11, 44, 88, 777, 9999 dan sebagainya. Harga no plat dua (2) angka biasanya bermula dengan harga serendah RM3,000 dan boleh mencecah puluhan ribu ringgit bergantung pada permintaan.

Nombor Popular (
Popular Numbers
)

No plat kereta popular seperti digit 121, 242, 575, 898, 909 dan sebagainya. Biasanya, harga no plat tiga (3) angka bermula pada harga minimum RM800.

Nombor Semasa (
Running Number
)

Nombor plat kereta semasa selain nombor plat popular, menarik dan nombor bernilai utama. Harga no plat empat (4) angka dibuka untuk bidaan pada harga serendah RM300.

2. Harga No Plat untuk Tempahan No Pendaftaran Kenderaan

Setiap nombor yang ditempah tertakluk pada harga dan peningkatan bidaan minimum (mengikut kategori) seperti berikut:

Kategori

Utama

Menarik

Popular

Semasa

Harga Minimum

RM20,000

RM3,000

RM800

RM300

Peningkatan Bidaan Minimum (5%)

RM1,000

RM150

RM40

RM15

Peningkatan bidaan minimum adalah sebanyak lima peratus daripada amaun harga minimum. Tiada had dikenakan untuk peningkatan maksimum. Anda boleh rujuk formula kenaikan untuk nombor plat kereta semasa seperti berikut:

Harga Minimum

Peningkatan Bidaan Minimum (5%)

Kenaikan Bidaan Minimum

Bidaan 1

Bidaan  2

Bidaan 3

Bidaan 4 (dan seterusnya)

RM300

RM15

RM315

RM330

RM345

Gandaan RM5 (atau lebih bergantung pada pembida).

3. Kaedah Pembayaran untuk Beli No Plat

Pembayaran bidaan no plat kereta boleh dibuat menggunakan
kad kredit
 atau kad debit tempatan sahaja. Pembida boleh menggunakan lebih daripada satu kad kredit atau kad debit untuk membuat bidaan tambahan.

Jika bidaan no plat online berjaya, amaun bidaan akan ditolak daripada kad kredit atau kad debit pembida dengan serta-merta. Tetapi, jika bidaan beli no plat tidak berjaya, pembatalan transaksi oleh pihak bank akan dilakukan.

Amaun akan dikreditkan semula ke kad kredit atau kad debit pembida tanpa sebarang caj tambahan akan dikenakan. Amaun penyelesaian bayaran sekiranya bidaan tidak berjaya akan dikreditkan ke dalam kad kredit pembida dalam tempoh tujuh hari bekerja.

Bagi kad debit pula, ia akan mengambil masa dan empat belas hari bekerja bergantung kepada bank pengeluar kad kredit/kad debit (
issuer
).

4. Proses Pendaftaran Nombor Kenderaan yang Berjaya Dibida

Tempoh akhir pendaftaran nombor kenderaan adalah 12 bulan dari tarikh pengeluaran Surat Tawaran. Pembida yang berjaya atau wakil boleh hadir sendiri ke mana-mana cawangan JPJ dan perlu membawa dokumen seperti berikut:

Cetakan e-mel Surat Keputusan Bidaan Berjaya;

Salinan kad pengenalan/salinan identiti pengenalan syarikat.

Nombor plat kenderaan yang dimenangi boleh
ditukar nama
 kepada keluarga terdekat seperti ibu, bapa, suami, isteri, adik-beradik atau anak. Anda hanya perlu mengemukakan sijil kelahiran, sijil nikah dan dokumen sokongan lain yang berkaitan ketika membuat pendaftaran kenderaan.

Pertukaran nama melibatkan syarikat, pertubuhan atau koperasi TIDAK dibenarkan.

5. Cara Beli No Plat JPJ Online Melalui JPJeBid

JPJeBid (atau JPJ ebid, e bidding JPJ dan ebid JPJ) merujuk pada Sistem Bidaan Nombor Pendaftaran Kenderaan dalam Talian oleh Jabatan Pengangkutan Jalan (JPJ) Malaysia. Ia membolehkan urusan
bid
 no plat kereta boleh dilakukan dengan mudah secara online.

Bagi menggunakan sistem ini, anda perlu mendaftar dengan Portal Orang Awam MySIKAP terlebih dahulu. Pendaftaran MySIKAP boleh dilakukan di mana-mana pejabat JPJ negeri atau cawangan.

Berikut merupakan cara daftar portal JPJeBid untuk beli no plat untuk panduan anda:

Untuk pengguna kali pertama, anda perlu klik Daftar Baharu. Pendaftaran boleh dibuat secara online di
portal JPJeBid
;

Pemohon yang ingin mendaftar dengan JPJeBid perlu mengemukakan salinan dokumen berikut semasa pendaftaran – salinan kad pengenalan (individu) atau salinan sijil dan lesen perniagaan (syarikat);

Semak e-mel untuk lakukan pengesahan pendaftaran. Klik pada pautan yang diberikan dalam e-mel;

Kemudian, log masuk portal JPJeBid (JPJeBid login) atau aplikasi mudah alih JPJeBid menggunakan ID dan kata laluan yang telah ditetapkan;

Masukkan ID Pengguna, kata laluan dan isi
captcha
 yang tertera untuk log masuk sistem;

Lakukan carian no plat pilihan anda – carian boleh dibuat berdasarkan siri negeri atau siri istimewa nombor pendaftaran. Hanya tiga kategori nombor pendaftaran sahaja yang dibuka untuk bidaan dalam sistem JPJeBid – nombor utama, nombor menarik dan nombor popular;

Hasil carian nombor pendaftaran kenderaan terkini akan dipaparkan. Klik pada nombor pendaftaran yang ingin dibida, kemudian klik butang Bida;

Bidaan boleh dilakukan dengan memasukkan amaun yang dikehendaki. Fi perkhidmatan sebanyak RM10 akan dikenakan bagi setiap nombor pendaftaran yang dibida. Fi berkenaan merupakan hasil Kerajaan dan tidak akan dikembalikan.

Skrin pembayaran akan dipaparkan. Sahkan amaun untuk teruskan transaksi ke halaman pembayaran bank. Masukkan maklumat diperlukan untuk membuat pembayaran amaun bidaan;

Selesai.

6. Cara Tempah Nombor Pendaftaran Kenderaan Melalui MySikap

Selain kaedah bidaan di atas, anda juga boleh beli no plat running atau nombor plat semasa pilihan anda melalui MySikap. Berikut panduan langkah demi langkah yang perlu dibuat bagi proses beli no plat online untuk panduan anda:

Layari
portal rasmi MySikap
. Jika anda tidak mempunyai akaun dengan MySikap, anda perlu mendaftar sebagai pengguna dengan klik Log Masuk Kali Pertama MyKad;

Sama seperti pendaftaran JPJeBid, anda perlu mengemukakan maklumat seperti nombor kad pengenalan, nombor telefon dan e-mel untuk tujuan pengesahan;

Anda akan menerima satu e-mel pengesahan. Klik pada pautan yang diberikan oleh sistem MySIKAP dan tetapkan kata laluan yang baharu;

Kemudian, log masuk dengan menggunakan ID dan kata laluan baharu yang ditetapkan;

Setelah anda berjaya masuk, klik pada bahagian Kenderaan di halaman utama MySikap, kemudian klik Tempahan Nombor Pendaftaran;

Lakukan carian no pendaftaran kenderaan dengan memasukkan negeri atau kawasan pilihan, siri awalan dan siri akhiran. Pada bahagian nombor, pilih
dropdown
 Nombor jika anda ada nombor tertentu yang anda ingin cari. Kemudian, klik butang Cari;

Jika nombor yang anda cari masih tersedia, anda boleh terus beli no plat tanpa perlu membida;

Selain cara ini, anda juga boleh mencari nombor plat dalam julat 50 nombor. Di bahagian nombor, pilih
dropdown
 Julat (Pilihan dalam Lingkungan 50);

Nombor yang tersenarai dalam lingkungan tersebut yang masih belum berjaya dibida akan dipaparkan. Pilih nombor pilihan anda dan teruskan dengan proses bayaran. Caj RM300 akan dikenakan bagi tempahan nombor semasa ini dengan tambahan RM10 bagi bayaran perkhidmatan;

Setelah proses pembayaran selesai, sistem akan menghantar satu salinan resit yang mengandungi maklumat berkaitan nombor pendaftaran yang berjaya dibeli.

7. Tempoh Bidaan

Keputusan bidaan rasmi akan dikeluarkan dalam tempoh 24 jam selepas bidaan tamat. Namun begitu, ia bergantung kepada transaksi antara anda dengan pihak bank. Pentadbir sistem akan menghantar e-mel kepada pembida untuk memaklumkan status bidaan sama ada berjaya atau tidak.

Keputusan bidaan juga boleh dilihat melalui
portal JPJeBid
 melalui carian nombor kenderaan yang dibida.

Soalan-soalan Lazim Berkaitan Proses Beli No Plate JPJ Online

Selain itu, anda juga boleh rujuk soalan-soalan lazim berkaitan proses bida no plat dan tempahan nombor pendaftaran kenderaan terkini yang sering diajukan oleh bakal pembida:

1. Adakah bidaan no plat JPJ akan dikenakan sebarang fi atau caj?

Ya, caj sebanyak RM10 akan dikenakan sebagai caj perkhidmatan bagi setiap nombor pendaftaran yang dibida atau dibeli. Caj ini akan menjadi milik kerajaan dan tidak akan dikembalikan.

2. Adakah deposit diperlukan sebelum melakukan bidaan no plat JPJ?

Tiada sebarang deposit diperlukan. Namun begitu, pembida perlu mengemukakan bayaran harga minimum mengikut kategori nombor kenderaan.

3. Bolehkah pembida menarik balik bidaan no plat JPJ?

Tidak. Pembida tidak dibenarkan untuk menarik balik bidaan sepanjang tempoh bidaan.

4. Bagaimana saya boleh mengetahui proses beli no plat JPJ yang sedang berjalan?

Anda boleh ikuti laman sosial seperti Instagram, Twitter dan
Facebook JPJ Malaysia
 untuk mengetahui sebarang
update
 terkini berkaitan proses beli no plat kenderaan. Anda juga boleh membuat semakan di laman web rasmi JPJ.

5. Berapa lama tempoh bidaan no plat JPJ untuk satu-satu siri nombor kenderaan berlangsung?

Tempoh bidaan untuk satu siri nombor pendaftaran kenderaan biasanya berlangsung selama lima hari dan akan tamat pada jam 2359 malam hari kelima.

Waktu bidaan mengambil kira tempoh bidaan yang berlangsung dan bukan waktu bayaran bidaan kepada pihak bank.

Pilih Insurans Kereta Terbaik untuk Perlindungan Masa Depan Anda

Semoga perkongsian ini dapat membantu anda mengetahui cara beli no plat online dan mendapatkan
nombor pendaftaran kenderaan terkini
 untuk kereta dan motor idaman anda. Selain itu, jika anda ingin mendapatkan
polisi insurans kereta terbaik
 untuk kereta baharu anda, layari laman web Qoala untuk info lanjut.

Qoala merupakan
platform perbandingan dan pembaharuan insurans terbaik
 dengan jaminan harga insurans yang menarik, mampu milik dan berbaloi. Apa tunggu lagi, dapatkan polisi
insurans kereta
 yang sesuai dengan keperluan anda di Qoala hari ini!

Kongsi:


14 Kesilapan Beli Rumah, Tips Beli Rumah Pertama di Malaysia

Adakah anda sedang mencari rumah pertama namun tidak tahu macam mana nak beli rumah? Keputusan untuk beli rumah pertama tidak kira
 rumah
subsale
 atau rumah
undercon
, ia sememangnya satu keputusan yang besar dalam hidup. Malah,
proses beli rumah
 amat menakutkan dan memeningkan lebih-lebih lagi jika tiada ilmu atau persediaan yang mencukupi. Artikel ini akan menerangkan tips beli rumah baru dari pemaju dan kesilapan-kesilapan biasa yang sering dilakukan oleh pembeli rumah pertama untuk membantu memudahkan proses pembelian rumah pertama anda.

Table of Contents

Toggle

7 Tips Beli Rumah Pertama di Malaysia yang Anda Perlu Tahu
1. Kemampuan Kewangan
2. Beli Rumah Pertama yang Sesuai
3. Peguam Hartanah
4. Dokumen Jual Beli
5. Pinjaman Perumahan atau Loan Rumah
6. Pindah Milik Rumah
7. Tempoh Tanggungan Kecacatan, Tuntutan Ganti Rugi
Beli Rumah: 7 Kesilapan yang Sering Dilakukan Pembeli Rumah Pertama
1. Rumah Pertama: Jenis Hartanah
2. Komitmen Melebihi Kemampuan
3. Mengambil Mudah Kos Pemilikan Rumah
4. Beli Rumah Pertama: Skim Rumah Mampu Milik
5. Kawasan Kejiranan, Rangkaian Internet dan Telefon
6. Tidak Memahami Dokumen SPA
7. Tidak Semak Skor Kredit

7 Tips Beli Rumah Pertama di Malaysia yang Anda Perlu Tahu

Proses beli rumah tidaklah terlalu rumit jika dilakukan dengan cara yang betul. Sekiranya anda dalam perancangan membeli rumah pertama, berikut tujuh cara beli rumah pertama yang anda perlu ambil kira sebelum membeli rumah baru untuk rujukan dan panduan anda.

1. Kemampuan Kewangan

Mungkin ramai dalam kalangan anda yang ingin beli rumah pertama tertanya-tanya berapakah gaji yang perlu untuk beli rumah atau adakah gaji RM1,500 boleh beli rumah? Secara amnya, anda boleh gunakan kalkulator di internet untuk menjawab soalan ini. Anda hanya perlu masukkan gaji serta komitmen bulanan dan tempoh pinjaman untuk mengetahui jumlah pinjaman yang sesuai dengan kemampuan anda.

Untuk membeli rumah, pakar kewangan berpendapat
pinjaman perumahan
 atau ansuran bulanan anda tidak boleh melebihi satu pertiga (⅓) daripada gaji kasar. Jika gaji anda ialah RM3,000 sebulan, anda tidak sepatutnya membayar lebih daripada RM900 untuk pinjaman rumah pertama.

2. Beli Rumah Pertama yang Sesuai

Setelah mengetahui jumlah pinjaman yang layak, anda boleh melakukan tinjauan dan mencari rumah yang sesuai dengan bajet anda. Anda boleh pilih jenis rumah yang sesuai dengan keperluan dan citarasa anda seperti kondominium, apartmen, rumah teres, semi-D, banglo dan sebagainya. Secara amnya, banyak perkara penting yang perlu dipertimbangkan sebelum memilih atau beli rumah pertama, antaranya:

Lokasi rumah;

Jumlah kaki persegi (kps);

Kemudahan lain yang ada seperti sekolah, pasaraya, masjid dan sebagainya.

Sekiranya anda sudah mengetahui jenis rumah yang anda mahukan, anda boleh minta bantuan ejen hartanah untuk membantu anda. Biasanya, ejen hartanah akan menasihati anda tentang perkara berkaitan pembelian rumah seperti nilai pasaran semasa, latar belakang dan rekod pemaju.

3. Peguam Hartanah

Melantik peguam yang sesuai sangat membantu terutamanya melibatkan proses pembelian rumah. Peguam hartanah boleh membantu anda memahami proses dan dokumen terlibat (termasuk
istilah asing dalam perjanjian
) dengan lebih baik dan memastikan anda tidak terlepas pandang perkara-perkara penting dalam perjanjian.

4. Dokumen Jual Beli

Selain itu, anda juga perlu memahami dokumen-dokumen berkaitan pembelian rumah antaranya
Letter of Offer to Purchase
 (Surat Tawaran Pembelian). Apa itu
Letter of Offer to Purchase
? Ia merupakan dokumen rasmi yang menyatakan hasrat anda untuk membeli rumah tersebut. Biasanya, dokumen ini mengandungi maklumat-maklumat seperti:

Maklumat pembeli dan penjual;

Jumlah yuran tempahan dan baki bayaran pendahuluan yang perlu dijelaskan termasuk tempoh penjelasan bayaran;

Tempoh untuk menandatangani
Perjanjian Jual Beli
 atau
Sales and Purchase Agreement
 (SPA);

Tempoh bayaran balik pinjaman.

Selain
Letter of Offer to Purchase
, kontrak Perjanjian Jual Beli (SPA) merupakan antara dokumen jual beli yang perlu diberi perhatian yang menyatakan terma dan syarat pembelian anda. Berikut merupakan maklumat yang biasa dinyatakan dalam SPA:

Maklumat berkaitan rumah yang dibeli termasuk alamat, keluasan tanah atau unit dan sebagainya;

Jenis hak milik sama ada pegangan bebas (
freehold
) atau pajakan (
leasehold
);

Maklumat terperinci mengenai binaan rumah (bahan yang digunakan untuk pintu, tingkap, dinding atau lantai);

Jangkaan tarikh rumah dijangka siap.

5. Pinjaman Perumahan atau
 Loan
 Rumah

Secara amnya, pinjaman perumahan (pembiayaan perumahan) atau
loan
 rumah
 merupakan perjanjian persetujuan antara anda dan pihak bank. Pembiayaan perumahan terbahagi kepada beberapa kategori, antaranya:

Pinjaman perumahan konvensional;

Pinjaman perumahan fleksi;

Pembiayaan perumahan Islamik.

Jumlah pinjaman,
kadar faedah pinjaman perumahan
 dan tempoh pinjaman merupakan antara perkara penting yang perlu diberi perhatian. Selain itu, terma dan syarat setiap pakej pinjaman yang ditawarkan adalah berbeza bergantung pada bank – buat perbandingan sebelum memilih pinjaman yang sesuai untuk anda.

6. Pindah Milik Rumah

Proses pindah milik rumah merupakan proses pertukaran milikan daripada penjual kepada pembeli. Ia sekali gus menandakan anda sebagai pemilik rumah yang sah. Berikut dokumen-dokumen berkaitan pindah milik rumah yang perlu anda tahu:

Notis Pemilikan Kosong (
Vacant Possession
) yang merujuk proses serahan rumah kosong dan apa-apa kelengkapan dan perabot lain yang disenaraikan dalam Perjanjian Jual Beli (SPA) kepada pembeli rumah selepas transaksi pembelian rumah tersebut selesai;

Perakuan Siap dan Pematuhan atau
Certificate of Completion and Compliance
 (CCC) yang telah dikeluarkan oleh pihak berkuasa tempatan menyatakan hartanah terbabit telah siap dan selamat untuk diduduki;

Memorandum Permindahan atau
Memorandum of Transfer
 (MOT) yang merujuk pada dokumen yang ditandatangani oleh pembeli untuk pindah hak milik daripada penjual.

7. Tempoh Tanggungan Kecacatan, Tuntutan Ganti Rugi

Tempoh Tanggungan Kecacatan atau
Defects Liability Period
 (DLP) merujuk pada tempoh jaminan daripada pemaju untuk membaiki sebarang kecacatan yang dikenal pasti selepas sesuatu kerja diperakukan siap.

Semua perbelanjaan untuk membaik pulih kecacatan ini hendaklah ditanggung oleh pemaju dan tiada sebarang kos tambahan dikenakan. Biasanya, tempoh tanggungan kecacatan bermula daripada tarikh serahan milikan kosong atau tarikh anda menerima kunci sehingga 24 bulan daripada tarikh tersebut.

Selain DLP, turut terdapat Tuntutan Ganti Rugi (LAD) sekiranya pemaju lewat menyerahkan milikan kosong hartanah. Secara asasnya, tuntutan LAD boleh dibuat jika pemaju lambat menyiapkan pembinaan seperti yang dipersetujui berdasarkan klausa dalam Perjanjian Jual Beli (SPA) anda.

Beli Rumah: 7 Kesilapan yang Sering Dilakukan Pembeli Rumah Pertama

Semua orang semestinya mempunyai impian untuk memiliki rumah seawal mungkin. Namun begitu, jika dilakukan secara tergesa-gesa ia mungkin boleh memberi kesan kepada kewangan anda. Berikut tujuh kesilapan biasa yang sering dilakukan oleh pembeli semasa beli rumah pertama:

1. Rumah Pertama: Jenis Hartanah

Antara kesilapan biasa dilakukan oleh pembeli rumah pertama ialah tidak membuat kajian tentang jenis hartanah yang ingin dibeli. Secara amnya, anda perlu mengenal pasti jenis rumah,
pinjaman bank
 serta kadar faedah yang ditawarkan.

Jika anda membeli rumah seperti apartmen atau kondominium, anda perlu bersiap sedia dengan kos
insurans rumah
 dan kos selenggara kemudahan dan bangunan (
hak milik strata
). Selain itu, anda juga disarankan untuk menyelidik rekod pemaju hartanah untuk mengelakkan rumah anda menjadi projek terbengkalai.

2. Komitmen Melebihi Kemampuan

Ramai dalam kalangan pembeli rumah pertama membuat keputusan beli rumah tanpa mengambil kira komitmen sedia ada. Sekiranya anda mempunyai nisbah khidmat hutang atau
Debt Service Ratio
 (DSR) yang tinggi, anda mungkin akan berdepan masalah sekiranya ingin membuat pinjaman atau
loan
 bank.

Kenal pasti bajet serta kemampuan anda untuk membayar balik pinjaman serta kos-kos pemilikan rumah lain yang perlu ditanggung. Beli rumah yang sesuai dengan bajet, pendapatan dan komitmen kewangan anda.

3. Mengambil Mudah Kos Pemilikan Rumah

Sekiranya anda merancang untuk
beli rumah
second hand
, anda perlu sedar bahawa anda bukan sahaja perlu menjelaskan bayaran
downpaymen
t semata-mata tetapi anda juga mungkin terikat dengan proses dan
kos beli rumah
subsale
 tertentu seperti yuran guaman, duti setem dan sebagainya. Oleh sebab itu, penting untuk anda mempunyai ilmu dan maklumat hartanah yang mencukupi untuk mengurangkan impak terhadap kewangan anda.

4. Beli Rumah Pertama: Skim Rumah Mampu Milik

Beli rumah pertama bukanlah bermaksud anda perlu bermula dengan banglo yang dilengkapi perabot moden dan mahal. Tiada masalah untuk membeli rumah kecil sebagai rumah pertama kerana harga rumah akan semakin meningkat saban tahun.

Jika anda ingin mendapatkan rumah pada harga mampu milik, anda mungkin boleh mempertimbangkan skim perumahan yang disediakan oleh kerajaan. Biasanya, banyak insentif perumahan yang ditawarkan oleh kerajaan bagi membantu rakyat memiliki rumah pertama antaranya Rumah Mampu Milik Johor, Rumah Mampu Milik Terengganu, Rumah Mampu Milik Selangor dan sebagainya.

5. Kawasan Kejiranan, Rangkaian Internet dan Telefon

Antara perkara yang sering diabaikan oleh pembeli semasa beli rumah pertama ialah mereka mengambil mudah faktor-faktor lain seperti lokasi kawasan perumahan yang ingin dibeli. Jika boleh, luangkan masa meninjau kawasan kejiranan terutamanya pada waktu malam dan kenal pasti sama ada terdapat kemudahan asas seperti sekolah, LRT, masjid dan sebagainya.

Ia bagi memastikan kawasan kejiranan ini selamat dan selesa untuk didiami. Selain itu, periksa juga rangkaian liputan telefon dan internet di kawasan tersebut untuk mengelakkan anda sakit hati jika kawasan perumahan anda tiada rangkaian telekomunikasi yang stabil.

6. Tidak Memahami Dokumen SPA

Fahami terma dan syarat
perjanjian perumahan
 yang terkandung dalam dokumen pembelian rumah. Rujuk peguam yang anda lantik sekiranya anda berdepan sebarang kemusykilan. Ini secara tidak langsung dapat mengelakkan sebarang pertikaian atau masalah (jika ada) di kemudian hari.

7. Tidak Semak Skor Kredit

Laporan dan skor kredit merupakan salah satu bahagian terpenting yang perlu diberi perhatian sebelum anda buat sebarang pinjaman perumahan. Oleh itu, anda perlu pastikan status kredit berada dalam keadaan baik.
Laporan CCRIS
 membolehkan pihak bank mengakses maklumat untuk mengetahui kemampuan peminjam membayar balik pinjaman baharu atau mengenal pasti sejarah pembayaran pinjaman sebelum ini.

Semoga perkongsian tips hartanah atau tips beli rumah ini boleh membantu memudahkan urusan pembelian rumah pertama anda. Selain itu, anda juga boleh layari laman web Qoala untuk info lanjut berkaitan
insurans rumah
. Qoala merupakan platform
beli insurans
 yang mudah, telus dan pantas dengan tawaran harga yang kompetitif dan berpatutan.

Kongsi:


Brek Kereta Berbunyi? Ini 6 Perkara Penting Anda Perlu Tahu

Brek kereta berbunyi pelik setiap kali anda menekan brek? Perkara ini tidak boleh diabaikan. Brek kereta adalah elemen yang amat penting dan perlu diberi perhatian dalam memastikan pemanduan yang selamat dan selesa bagi pemandu dan juga penumpang kereta yang lain. Brek yang tidak makan dan bermasalah sering menjadi punca
kemalangan jalan raya
 yang boleh meragut nyawa.

Brek kereta berbunyi adalah sesuatu yang tidak normal. Sebagai seorang pemandu, kita dinasihatkan untuk tidak lalai dan mengambil mudah tentang tanda-tanda brek kereta yang perlu ditukar. Ini kerana peranan utama brek adalah untuk memberhentikan kereta yang sedang bergerak terutama sekali apabila berlaku kecemasan yang tidak diduga.

Selain berfungsi untuk memberhentikan kereta yang sedang bergerak, brek juga berfungsi untuk memperlahkan kereta semasa menuruni bukit untuk tujuan keselamatan dan mengelakkan kejadian-kejadian yang tidak dijangka seperti melanggar belakang kenderaan depan atau pun terbabas terjun ke dalam gaung.

Untuk pengetahuan anda, ada dua jenis brek yang digunapakai dalam kereta. Iaitu brek dram dan juga brek cakera.

Table of Contents

Toggle

1. Brek Dram VS Brek Cakera
Brek Dram
Brek Cakera
2. Ketahanan Pad Brek Kereta
Lokasi Pemanduan
Bilangan Penumpang dan Jarak Perjalanan
Jenis Pad Brek yang Digunakan
3. Tanda-tanda Brek Kereta Perlu Ditukar
Lampu Indikator Menyala
Bunyi Besi Bergesel
Berlaku Retak
Brek Sumbing
Pad Brek Haus
Ketebalan Tidak Sekata
Karat pada Brek Cakera
Tahap Kecekapan Brek
4. Cara Pemeriksaan Pad Brek
Hantar Ke Pusat Servis
Lakukan Pemeriksaan Sendiri
5. Punca Brek Kereta Berbunyi, Kurang Cengkaman
Minyak Brek
Brek Booster
Kurang Servis
6. Kesan Apabila Brek Tidak Ditukar
Komponen Lain Rosak
Kemalangan

1. Brek Dram VS Brek Cakera

Kedua-dua brek, brek dram dan brek cakera ini mempunyai kekurangan dan kelebihan yang tersendiri.

Brek Dram

Brek dram mempunyai permukaan yang lebar. Lazimnya, ia digunapakai pada kenderaan yang lebih besar dan berat seperti bas dan juga lori. Peranan permukaannya yang lebar dan luas ini untuk menimbulkan geseran yang lebih kuat yang mampu memberhentikan kelajuan roda kenderaan yang besar.

Brek Cakera

Brek cakera atau juga dikenali sebagai disc brake pula sering digunakan pada kenderaan yang lebih kecil seperti kereta dan motosikal. Kecil-kecil cili padi. Walaupun brek cakera pada kereta dan motosikal ini mempunyai permukaan yang lebih kecil, pad brek adalah lebih tebal sehingga mampu menghasilkan geseran yang kuat dan juga mampu memberhentikan kereta yang sedang laju bergerak.

2. Ketahanan Pad Brek Kereta

Brek kereta berbunyi juga berpunca daripada ketahanan pad brek kereta itu sendiri. Lazimnya, jangka masa ketahanan sesebuah pad brek kereta tidak dapat ditetapkan kerana ianya bergantung kepada cara ia dipandu, di mana kereta tersebut dipandu dan berapa kerap kereta itu dipandu.

Secara purata, ketahanan sesebuah pad brek kereta adalah sehingga 80, 000 kilometer. Namun, ia mungkin boleh bertahan lama. Ini antara faktor-faktor yang mempengaruhi ketahanan pad brek kereta anda:

Lokasi Pemanduan

Brek akan menjadi lebih tahan lama jika pemanduan yang lancar tanpa sebarang gangguan. Sebagai contoh, sekiranya anda kerap memandu di lebuh raya yang lancar perjalanannya, anda akan mendapati pad brek kereta anda dapat bertahan lebih lama. Namun, apabila anda sering memandu kereta di jalanraya yang sibuk dengan trafik yang banyak, pad brek kereta anda akan cepat haus.

Ini kerana apabila anda sering memandu di jalanraya yang sesak, anda akan banyak menggunakan brek untuk memberhentikan kereta. Seperti berhenti di lampu isyarat, simpang atau pun pada bulatan. Ianya berbeza dengan pemanduan di lebuh raya yang tidak mempunyai lampu isyarat, simpang atau bulatan.

Bilangan Penumpang dan Jarak Perjalanan

Semakin berat kereta anda dengan penumpang, semakin tipislah ketahanan brek kereta anda dan ia juga dapat mengakibatkan brek kereta berbunyi pelik. Ini kerana, jumlah penumpang dalam kereta mempengaruhi berat sesebuah kereta. Ia juga berkaitan dengan jarak perjalanan yang anda pandu. Dengan jumlah penumpang yang ramai dan jarak pemanduan yang jauh, ia akan menggunakan brek dengan banyak dan semestinya brek kereta akan menjadi haus dengan lebih cepat.

Jenis Pad Brek yang Digunakan

Jenis pad brek yang anda gunakan juga mempengaruhi ketahanannya.

Pad organik biasanya murah tetapi tidak tahan lama.

Pad low metallic boleh mengeluarkan bunyi bising tetapi tahan lebih lama berbanding pad organik.

Pad semi-metallic mempunyai ketahanan yang tinggi tapi masih haus dalam jangka masa tertentu.

Pad seramik tahan lebih lama dan paling kurang haus tetapi ia biasanya lebih mahal berbanding dengan pad lain.

Pad brek depan biasanya akan haus terlebih dulu kerana bebanan yang lebih berat berada di hadapan.

3. Tanda-tanda Brek Kereta Perlu Ditukar

Bila brek kereta berbunyi, sudah tentu ia mengeluarkan tanda-tanda brek kereta tersebut perlu ditukar. Sistem brek pada sesebuah kereta perlu diselenggara secara konsisten untuk memastikan pemanduan anda selamat. Menyelenggara brek kereta bukan saja menjadi tanggungjawab mekanik, tapi ia menjadi tanggungjawab anda sebagai empunya dan pemandu kereta tersebut. Apakah indikator atau tanda-tanda brek perlu ditukar? Ketahuinya dibawah:

Lampu Indikator Menyala

Apabila lampu indikator menyala, ia adalah tanda paling mudah.  Sesetengah kenderaan dilengkapkan dengan lampu amaran pada panel meter yang menunjukkan pad brek perlu diganti. Namun di Malaysia, tidak semua kereta ada simbol amaran ini kecuali kereta berstatus premium dan mewah.

Bunyi Besi Bergesel

Apabila kereta anda mengeluarkan bunyi seperti besi bergesel, ia adalah salah satu tanda yang memerlukan anda untuk menukar brek. Brek kereta berbunyi juga merupakan satu indikator yang menunjukkan pad brek tersebut sudah haus. Sekiranya anda mengabaikan bunyi ini, ia akan mengakibatkan kerosakan yang lebih teruk seperti kaliper brek dan cakera ang rosak. Ia sekaligus menjejaskan seluruh sistem brek dalam kereta menjadi rosak. Oleh itu, anda dinasihatkan untuk sentiasa peka dengan bunyi-bunyi pelik yang dihasilkan kenderaan anda.

Berlaku Retak

Tanda-tanda brek yang perlu ditukar adalah apabila berlaku pada retak kepada pad brek cakera kereta anda. Untuk pengetahuan, sistem brek dalam kereta akan menempuhi dan melalui proses kitaran haba. Apabila pemandu memijak pedal brek, geseran yang berlaku untuk memberhentikan kereta akan menghasilkan haba. Untuk merendahkan suhu haba yang panas, brek cakera akan berventilasi secara sendiri sebelum anda menggunakan brek tersebut semula untuk berhenti. Kitaran yang kerap berlaku ini akan menambahkan tekanan dan meletihkan logam pada brek cakera sekali gus menyebabkan ianya retak.

Situasi ini boleh menjadi teruk sekiranya brek cakera anda menjadi terlalu panas dan kembali sejuk dengan terlalu cepat. Situasi ini boleh berlaku sekiranya kereta dipandu di atas jalan raya yang banjir atau pun mencuci kereta sebaik sahaja pemanduan. Pengembangan dan pengecutan logam yang cepat disebabkan oleh perubahan suhu secara tiba-tiba akan menyebabkannya retak. Apabila retakan dapat dilihat, sudah tiba masanya untuk mengganti cakera brek.

Brek Sumbing

Apabila berlaku sumbing pada brek cakera, ia juga menandakan kereta anda memerlukan brek yang baru. Sumbing yang berlaku ini boleh disebabkan oleh perlanggaran atau pun serpihan jalan raya ke ruang roda. Perkara ini jarang berlaku namun ianya tidak mustahil untuk berlaku. Ia turut boleh disebabkan oleh retakan yang kemungkinan berlaku sebelum ini dan diabaikan.

Brek cakera yang sumbing ini turut mampu untuk mengakibatkan kehausan pad brek prematang, atau situasi terburuk, kegagalan sistem brek pada kereta itu sendiri.

Pad Brek Haus

Brek cakera yang semakin menipis dan haus, ia perlu diganti. Manual servis kereta harus mempunyai maklumat mengenai ketebalan minimum cakera brek atau ada ukiran pada cakera itu sendiri. Sekiranya brek cakera tersebut mempunyai bibir yang kelihatan di tepi di mana ia menyentuh pad, anda boleh lihat dengan jelas bagaimana pad brek telah memakan permukaan cakera itu sendiri.

Ketebalan Tidak Sekata

Selalunya anda boleh rasa keadaan sebegini sebab kadang-kadang ia tidak boleh dilihat dengan mata kasar mahupun diukur. Sekiranya pad brek menempel pada permukaan cakera yang tidak rata, anda boleh rasakan getaran di stereng, pedal brek, atau keduanya.

Getaran brek dan bunyi bising yang dihasilkannya adalah lebih jelas ketika anda brek pada kelajuan yang lebih tinggi, macam cakera brek yang sudah bengkok. Endapan bahan pad brek yang tidak rata pada permukaan rotor akan mendorong pembentukan ‘cementite’, produk sampingan bahan pad dan logam pemutar yang terikat bersama oleh haba.

Anda boleh saja ‘skim’ cakera brek anda untuk menjimatkan kos, tetapi selalunya harga cakera brek baru pun tidaklah mahal sangat. Pad brek baru yang tidak melalui proses ‘running-in’ yang betul akan menyebabkan masalah ini juga.

Karat pada Brek Cakera

Secara umumnya, karat yang berlaku pada permukaan brek cakera adalah perkara yang biasa. Ini kerana brek dioksidakan oleh udara yang lembab. Walau bagaimanapun, sekiranya penghasilan dan pembentukan karat terhasil dengan ketara pada pemisahan serpihan, ia boleh mendatangkan bahaya. Ini kerana karat yang terhasil itu boleh memperluaskan pembentukannya sekali gus menjejaskan integriti struktur bahan pada brek cakera itu sendiri.

Tahap Kecekapan Brek

Selain brek kereta berbunyi menjadi salah satu tanda yang anda wajib untuk menukarkannya, anda juga boleh mengetahui apabila anda mula sedari brek kereta anda tidak lagi memberi kesan yang optimum dan memerlukan anda menekan pedal yang lebih kuat untuk memberhentikan kereta. Brek tak makan lah orang kata. Ia berkemungkinan besar brek cakera kereta anda tidak mampu untuk memberikan daya tahan yang cukup untuk memberhentikan tenaga kinetik pada roda yang berputar. Ia telah menjadi terlalu lembut sehingga pad brek (walaupun baru sekalipun) tidak dapat melekap padanya dengan betul.

4. Cara Pemeriksaan Pad Brek

Apabila brek kereta berbunyi, sudah tentu kita akan berasa risau bukan? Khuatir jika pemanduan anda tidak selamat dengan brek yang ‘tak makan’. Cara untuk mengelakkan brek kereta berbunyi atau tanda-tanda kerosakan yang lain adalah untuk melakukan pemeriksaan brek dengan kerap.

Ada dua cara untuk anda melakukan pemeriksaan pad brek:

Hantar Ke Pusat Servis

Untuk anda yang tidak mahir dengan
cara memeriksa pad brek kereta, anda boleh ke mana-mana pusat servis kereta dan serahkan pada mekanik untuk membuat pemeriksaan. Anda boleh menghantar kereta anda ke pusat servis pada setiap tiga atau enam bulan sekali untuk mengenalpasti ketebalan pad brek.
Pusat servis sebenarnya wajib mengukur ketebalan pad brek setiap kali kereta diservis.

Lakukan Pemeriksaan Sendiri

Sebenarnya, anda boleh melakukan pemeriksaan pad brek dengan sendiri tanpa perlu menghantar ke pusat servis. Mudah saja caranya. Pertama sekali, anda perlu tahu yang setiap pad brek mempunyai penanda logam yang akan menghasilkan bunyi ketika menekan brek. Apabila anda menekan dan brek kereta berbunyi bising seperti sedang berlaga, itu petanda awal pad brek sudah nipis dan haus. Anda dinasihatkan untuk tidak mengabaikan situasi ini kerana tahap kesihatan pad brek anda ini sebenarnya sudah teruk dan perlu ditukar.

Lampu indikator sistem brek juga akan menyala jika pad brek menipis. Cara lain, jika kereta sudah dipandu lebih setahun, atau dipandu lebih 20,000km, pad brek mungkin masih dalam kondisi baik tetapi tahap ketebalan perlu dipantau. Jika sudah haus, bawalah ke bengkel untuk ditukar.

5. Punca Brek Kereta Berbunyi, Kurang Cengkaman

Brek yang baik adalah brek yang memberikan cengkaman yang optimum. Brek yang memberi cengkaman yang optimum ini penting bagi mengelakkan kejadian-kejadian seperti kemalangan. Apabila brek kurang cengkaman, inilah punca-puncanya:

Minyak Brek

Antara punca utama brek kurang beroperasi secara baik adalah kerana kurangnya aktiviti penyelenggaraan. Sekiranya anda menekan pedal brek dan kereta masih berjalan, anda perlu memeriksa bahagian minyak brek. Ini kerana minyak brek yang mampat disebabkan kotoran enjin boleh menyebabkan brek tidak mendapat minyak yang keluar daripada punat yang tersumbat.

Brek Booster

Antara punca lain yang menyebabkan brek kurang memberikan cengkaman adalah brek booster. Ia akan menyebabkan anda terasa sukar untuk memijak brek kerana pedal brek akan menjadi keras dan biasanya akan berlaku gejala bocor pada komponen brek kereta itu sendiri. Oleh itu, anda disarankan untuk memeriksa bahagian booster dan membersihkan bahagian brek tersebut.

Kurang Servis

Brek pad akan menjadi nipis, haus dan tidak dapat menghasilkan cengkaman kerana kurangnya servis. Servis yang mengikut jadual adalah kunci utama untuk komponen-komponen dalam kereta bukan sahaja brek, dapat bekerja dengan baik.

6. Kesan Apabila Brek Tidak Ditukar

Seperti yang kita cakap tadi, brek kereta berbunyi atau mengeluarkan tanda-tanda yang luar biasa dapat memberi kesan buruk pada pemanduan kita. Ini antara kesannya:

Komponen Lain Rosak

Fungsi pad brek selain memaksimumkan fungsi menghentikan kenderaan adalah mengelak geseran langsung antara permukaan brek dan roda. Geseran dua komponen daripada besi itu akan menyebabkan kesan seperti bunyi berdecit dan bau seakan terbakar pada bahagian belakang enjin.

Lebih parah, brek dan roda boleh haus dan berubah bentuk. Jadi, apa perlu dilakukan adalah menukar pad brek atau brek baharu. Sila jangan abaikan komponen penting ini kerana kesan yang bakal anda tanggung sangat besar. Selain menyebabkan kerugian secara material, anda juga membahayakan keselamatan pengguna jalan raya lain.

Kemalangan

Apabila pad brek sudah habis maka fungsi brek sudah tidak cekap. Akibatnya adalah risiko kecelakaan jalan raya. Sudah tentu semua pemandu tidak mahu perkara sebegitu berlaku. Mujur apabila berlakunya kemalangan ini, kerugiannya boleh diminimakan dengan perlindungan
insurans kereta terbaik
. Jika tidak, poket anda pula yang haus akibat perlu mengeluarkan banyak
duit
 untuk kos penyelenggaraan.

Sekarang, anda sudah tahu serba serbi mengenai brek, anda perlu sentiasa peka dengan aktiviti-aktiviti dan bunyi-bunyi yang luar biasa daripada kereta anda. Sekiranya anda dapat mengesan masalah ini dengan lebih cepat, tidak lah perlu anda untuk mengeluarkan duit yang banyak untuk kos membaiki. Ia juga dapat menyelamatkan nyawa anda dan penumpang-penumpang kereta yang lain.
Sampai disini sahaja perkongsian Qoala hari ini. Semoga bermanfaat!

Kongsi: